Review Filem Korea: #ALIVE (2020)

Sebagai seorang vlogger permainan video, Joon-woo sentiasa duduk dirumah semata-mata mahu bermain permainan video bersama rakan-rakannya. Namun, ‘kepakarannya’ yang sering terperap dirumah bakal digunakan sebaik mungkin apabila kawasan perumahan dipenuhi zombi yang kelaparan.

Itulah gambaran ringkas yang boleh diceritakan kepada anda semua tentang satu lagi filem zombi dari Korea Selatan berjudul #ALIVE. Dibintangi Yoo Ah-in dan Park Shin-hye, #ALIVE merupakan sebuah filem zombi yang berdasarkan dari skrip filem Hollywood, Alone.

Yoo Ah-in memainkan peranannya sebagai Joon-woo, seorang ‘survivor’ yang mengurung dirinya didalam sebuah apartment ketika berlakunya serangan zombi. Lebih memburukan keadaan, ketiadaan talian internet dan telefon menyebabkan dia tidak dapat berkomunikasi dengan dunia luar.

Pengenalan cerita #ALIVE sangat ringkas dan ‘straight to the point’ dimana ia terus membawa penonton melihat Joon-woo tergamam dengan suasana menakutkan di kawasan perumahannya dan bagaimana dia mula mengurung dirinya. 30 minit pertama, anda akan melihat usaha Joon-woo yang cuba untuk meneruskan hidup dikala kawasan perumahannya dipenuhi dengan zombi.

Perjalanan cerita menjadi lebih menarik apabila karakter Park Sin-hye, iaitu Yoo-bin muncul pada bahagian kedua filem ini.

Seperti Joon-woo, Yoo-bin turut mengurung diri dalam rumahnya. Namun, kedua-dua mereka terpisah diantara dua bangunan dan terpaksa berkomunikasi secara jauh. Pertemuan kedua-dua karakter ini mengembangkan plot filem, dari kisah seorang ‘survivor’ kepada dua orang yang saling membantu antara satu sama lain.

#ALIVE tidak mengubah mood filem secara drastik walaupun Joon-woo telah bertemu dengan Yoo-bin. Hubungan mereka dibina secara perlahan-lahan – tidak secara romantik, tetapi cukup kuat untuk membuatkan penonton tidak sabar untuk melihat kedua-dua karakter ini bertemu secara berdepan.

Antara pekara yang paling penting dalam sebuah filem zombi, adalah zombinya. Pujian harus diberikan kepada zombi-zombi dalam filem ini yang jauh lebih baik dari Peninsula. #ALIVE tidak banyak memaparkan adegan ‘makan otak’, tetapi apabila sampai adegan-adegan yang melibatkan zombi, ia masih memberi debaran kepada penonton. Apapun, zombi dalam filem ini sangat bijak, bukan sahaja pandai membuka pintu, dan hebat dalam memanjat bangunan – kudos zombi bomba!.

Disebalik pekara positif dalam filem, terdapat beberapa isu harus dijelaskan serba sedikit. #ALIVE mempunyai beberapa ‘contuinity error’ yang sangat kritikal, terutamanya yang melibatkan elektrikal. Kesalahan kontuiniti ini mungkin tidak diperasan para penonton, tetapi ia sedikit sebanyak memberi kesan pada kualiti filem.

#ALIVE cuba membuat sedikit kejutan pada bahagian ketiga filem ini.  Cuma sayangnya, terlampau pendek sehingga kurang memberi impak pada babak klimaks. Penamat filem ini juga memuaskan tetapi tipikal, dan tidak melebih-lebih dalam mewujudkan suasana beremosi.

Secara keseluruhannya, #ALIVE sebuah filem yang sangat ringkas tetapi masih memberi hiburan yang cukup memuaskan kepada penonton. Gandingan mantap Yoo Ah-in dan Park Shin-hye menjadi salah satu faktor yang menjadikan filem ini menarik.


Review Filem: The Bridge Curse (2020)

Selepas beberapa bulan ditutup akibat pandemik COVID-19, akhirnya pihak kerajaan telah membenarkan pawagam untuk kembali beroperasi selepas melihat situasi pandemik di negara kita yang semakin pulih. Walaupun telah kembali beroperasi, pilihan untuk menonton filem buat masa ini masih lagi terhad memandangkan banyak filem-filem blockbuster telah ditangguhkan tayangannya.

Namun begitu, masih terdapat beberapa filem baru yang boleh menjadi pilihan pengunjung, antaranya filem seram dari Taiwan, The Bridge Curse.

Saya bukanlah peminat filem-filem seram, tetapi ia tetap menjadi tontonan saya kerana ingin melatih diri melawan rasa takut dan terkejut. Secara jujurnya, saya tiada sebarang info awal mengenai The Bridge Curse. Saya tidak kenal pengarahnya, dan saya tidak pernah menonton sebarang filem atau rancangan televisyen para pelakon filem ini. Tetapi memandangkan filem seram ini datangnya dari Taiwan – saya tidak pernah menonton filem seram Taiwan -, saya cuba untuk menontonnya, mana tahu ianya memberi pengalaman berbeza kepada saya.

Secara ringkasnya, The Bridge Curse berkisar tentang sekumpulan bekas pelajar yang memberanikan diri ‘bermain hantu-hantu’ disebuah jambatan yang terletak di Universiti Tunghai – universiti yang telah lama dikosongkan akibat kes pembunuhan. Menurut ‘urban legend’ masyarakat setempat, jambatan tersebut telah dihantui entiti gadis yang dipercayai putus cinta, dan akan menghantui serta meragut nyawa sesiapa sahaja yang menaiki tangga di jambatan tersebut.

Bagi saya, The Bridge Curse tidaklah teruk dan tidaklah begitu bagus. Ianya sebuah filem seram tipikal Asia yang mana ‘jumpscare’ dan wajah hantu yang menakutkan menjadi sesuatu yang wajib dalam setiap filem-filem seram dari Asia. Bagaimanapun, penceritaannya boleh dianggap sedikit menarik walaupun ‘dragging’ di pertengahan filem.

Filem ini memaparkan dua jalurmasa yang berbeza iaitu di masa lampau – berkisarkan tentang sekumpulan pelajar yang diburu hantu, yang mana kisah mereka menjadi plot utama filem – dan di masa sekarang yang menceritakan kisah seorang wartawan yang menyiasat kes kematian misteri melibatkan pelajar-pelajar tersebut.

Pada awalnya, penonton mungkin beranggapkan filem ini tidak perlu untuk memiliki dua ‘timeline’ yang berbeza – cukup sekadar kisah para pelajar diburu hantu. Tetapi penulis filem ini sangat kreatif dalam mengaitkan kedua-dua cerita di mana penonton akan disajikan plot twist dipenghujung filem. Plot twist mungkin boleh dijangka, tetapi sekurang-kurangnya ia tidak membazirkan subplot wartawan yang menyiasat kes kematian misteri. Selain itu juga, babak kredit filem ini memberi ending terbuka kepada penonton.

Dari segi keseraman, The Bridge Curse tidak membuatkan bulu roma anda menegak, tetapi babak-babak ‘jumpscare’nya boleh membuatkan anda terkejut – lebih-lebih lagi filem ini lebih kepada suasana waktu malam dan suram, yang mana ia membantu dalam memberi kejutan kepada penonton. Cuma, seperti tipikal filem – filem seram, watak-wataknya ‘acah-acah’ berani walaupun tahu ada hantu yang menganggu mereka – serius! anda boleh menjadi geram.

Secara keseluruhannya, The Bridge Curse adalah sebuah filem biasa yang memiliki nilai hiburan yang memuaskan. Jika anda mencari filem seram yang berbeza dari Hollywood, ASEAN, Korea mahupun Jepun, filem dari Taiwan ini mungkin dapat memberi sesuatu segar kepada anda.


Justice League Catat $109 Juta Dolar Selepas 3 Hari Tayangan

Filem superhero kelima DC, Justice League mencatat kutipan tiket sebanyak $109 juta dolar seluruh dunia selepas 3 hari ditayangkan dimana untuk pasaran domestik, sebanyak $38.8 juta telah dikutip manakala untuk pasaran antarabangsa, jumlah kutipan tiket adalah sebanyak $70.7.

China menjadi lokasi luar negara yang paling tinggi kutipan tiket iaitu sebanyak $15.1 juta. Pihak Warner Bros. menjangkakan mereka akan dapat mengutip sebanyak $21 juta sebelum minggu ini berakhir.

Walaupun Rottentomatoes memberikan rating yang rendah iaitu sebanyak 39%, rata-rata peminat memberikan gred B+ untuk filem dilaman kritik filem CinemaScore. Kami di Kakimuvee telah memberikan rating sebanyak 8/10 untuk filem Justice League dan anda boleh membaca review yang kami keluarkan disini.

Justice League diarahkan oleh Zack Snyder dan dibintangi pelakon-pelakon gred A antaranya Ben Affleck, Henry Cavill, Amy Adams, Gal Gadot, Ezra Miller, Jason Momoa, Ray Fisher, Jeremy Irons, Diane Lane, Connie Nielsen, and J.K. Simmons.

Justice League kini sedang dalam tayangan dan anda boleh menonton filem superhero ini dipawagam yang berdekatan.


TVB Magic Bawakan Lebih Kandungan Asia Untuk Penonton Malaysia

Syarikat kandungan dan hiburan utama di Malaysia, Astro dan rakan kerjasama, TVBI dengan bangganya mengumumkan saluran baharu yang komprehensif iaitu TVB Magic (Saluran 124) bermula jam 6.30 petang, 19 Jun 2023, tersedia untuk semua pelanggan. TVB Magic (Saluran 124) akan membawa pelbagai kandungan Asia seperti drama dan rancangan variasi dari seluruh Asia termasuk China, Jepun, Korea Selatan dan Thailand untuk tontonan pelangggan. Saluran ini juga dapat dinikmati menerusi Astro GO, On Demand dan NJOI.

Dari kisah klasik hebat TVB termasuk sitkom Off Pedder, siri drama unggul Forensic Heroes dan The Exorcist’s Meter, para penonton turut boleh menantikan tayangan perdana Malaysia untuk drama cinta Korea, Love Twists yang dibintangi Su Lee dan Park Heo-roo dengan siaran episod baharu setiap hari Isnin hingga Jumaat.

Para penonton boleh menonton drama remaja Thailand, The Giver dan nikmati dua episod berturut-turut di hujung minggu untuk drama keluarga Jepun, The Old Dog, New Tricks?. Selain itu, para penonton boleh kekal terhubung dengan dunia hiburan Hong Kong menerusi liputan berita hiburan, rancangan variasi hebat dan program berita mutakhir.

Astro terus menguatkan tawaran kandungan dengan lebih lagi pilihan, nilai hebat dan fleksibiliti. Hubungan kerjasama yang lama bersama TVBI senantiasa melakar kejayaan baharu dalam industri dan pengenalan TVB Magic (Saluran 124) sekali lagi menguatkan komitmen mereka untuk mengeluarkan kandungan yang hebat kepada penonton tempatan.

Para pelanggan kini bleh menikmati keseluruhan kandungan TVB di platform Astro dengan TVB Magic (Saluran 124) yang bakal bersama saluran-saluran TVB yang lain. Dengan memberi tumpuan terhadap hiburan, Astro dan TVBI akan berusaha memberikan kandungan istimewa yang tidak dapat dilupakan kepada para penonton di seluruh negara, membuatkan TVB Magic (Saluran 124) sebagai destinasi utama untuk hiburan Asia terbaik di kalangan keluarga.

Para pelanggan boleh bersedia untuk mengalami pengalaman yang mengasyikkan dengan “JOM! Layan TVB Magic!”. Menerusi TVB Magic (Saluran 124), pelanggan Astro kini boleh menikmati pelbagai jenis genre rancangan tidak kira masa, khusus untuk penonton Malaysia yang terdiri daripada pelbagai bangsa dan umur, disertakan dengan sari kata dalam Bahasa Malaysia, Bahasa Inggeris dan Bahasa Cina. Untuk maklumat lanjut, layari support.astro.com.my.

TVB Magic (Saluran 124) kini tersedia menerusi Pek Primary Astro. Hanya RM2 sehari*, Pek Primary Astro kini menawarkan lebih 80 saluran dengan semua rancangan tempatan dan antarabangsa kegemaran anda. Puaskan keinginan drama anda dengan saluran TVB Magic – Astro, destinasi drama Asia dari Hong Kong, Thailand, Jepun, China dan lain lagi.

Untuk mereka yang mencari pelan WiFi yang mempunyai pelbagai kandungan menarik, anda boleh melanggani Pek Primary kami bersama Astro Fibre dengan tambahan Liga Malaysia hanya pada RM149.99 sebulan*. Dengan pek ini, anda boleh menikmati Internet kelajuan tinggi dan akses ke perlawanan-perlawanan bola sepak selain daripada kesenangan dan nilai gabungan hiburan semua dalam satu.

WhatsApp “Get Astro” ke 03-9543 3838 atau layari www.astro.com.my untuk maklumat lanjut. *Takluk pada Terma & Syarat.

WhatsApp “Get Astro” ke 03-9543 3838


15 Filem Adaptasi Karya Stephen King Yang Menarik Untuk Ditonton

Stephen King atau juga dikenali sebagai Stephen Edward King adalah novelist terkenal yang sering hasilkan novel-novel berunsur seram, fiksyen supernatural, suspen, sains fiksyen, dan juga fantasi. kebanyakkan karyanya sering kali seringkali diangkat ke layar perak dan skrin kecil.

Antara adaptasi karyanya yang terkenal adalah seperti The Shawshank Redemption, IT, The Green Mile, The Mist dan lain-lain lagi. Jadi kepada yang gemarkan filem-filem yang bertemakan seram, fantasi, sains fiksyen atau supernatural, kami disini kongsikan 15 filem adaptasi karya Stephen King yang menarik dan harus anda tonton.

Filem lakonan John Cusack dan Samuel L. Jackson ini diadaptasikan dari cerita pendek berjudul sama. Ia mengisahkan tentang seorang penulis buku yang berkeras mahu tinggal disebuah bilik hotel yang berhantu walaupun dilarang berkali-kali oleh pengurus hotel. Sebagai sebuah filem psikologi seram, 1408 memaparkan jalan cerita yang penuh ‘psiko’ dan menakutkan.

Salem’s Lot merupakan minisiri yang mengandungi dua episod. Dihasilkan pada tahun 1979, ia mengisahkan tentang seorang penulis yang pulang ke kampung halamannya dan mendapati penduduk ditempatnya itu telah berubah menjadi ‘vampires’. Siri seram ini akan dihasilkan ‘remake’ dan penerbit serta pengarah filem terkenal James Wan dilaporkan terlibat dalam projek filem ‘remake’ Salem’s Lot.

Filem sains fiksyen seram ini mengisahkan tentang seorang kanak-kanak perempuan yang memiliki abiliti pyrokinesis (mengeluarkan api) dan menjadi buruan agensi rahsia kerajaan yang digelar The Shop. Agensi tersebut mempunyai niat jahat untuk mengawalnya. Seperti Salem’s Lot, sebuah filem ‘remake’ Firestarter juga sedang dirancang oleh Universal Studios dan Blumhouse.

1922 merupakan filem seram drama yang telah ditayangkan di Netflix pada tahun lalu. Berlatarbelakangkan zaman 1922, ia mengisahkan seorang peladang yang berkonspirasi dengan anak lelakinya berusia 14 tahun untuk membunuh isterinya demi duit. Namun, selepas kejadian tersebut, mereka dihantui dengan kekesalan membunuh wanita tersebut.

Filem psikologikal thriller ini diadaptasikan dari novel berjudul sama. Ia mengisahkan seorang remaja yang mengentahui identiti sebenar seorang warga tua dikawasan kejirannnya. Warga tua tersebut merupakan seorang penjenayah perang Nazi yang melarikan diri dan bersembunyi. Obses dengan Nazi dan Holocaust, hubungan remaja dan orang tua tersebut menjadi semakin rapat dan membangkitkan kebencian.

Walaupun filem sains fantasi ini kurang mendapat sambutan dikalangan penonton, The Dark Tower antara filem yang menarik untuk disaksikan kerana filem ini akan mewujudkan dunianya sendiri dimasa akan datang. The Dark Tower mengisahkan seorang lelaki yang dikenali sebagai Gun Slinger memburu ahli sihir demi mengelakkan dunia dimusnahkan oleh penjahat terbabit.

Filem sains fiksyen horror ini diadaptasikan dari novel The Mist yang diterbitkan pada tahun 1980. Ia mengisahkan sekumpulan ‘survivor’ yang cuba menyelamatkan diri dari kabus misteri yang akan membunuh sesiapa sahaja yang terperangkap dalam kabus tersebut. Anda boleh saksikan bagaimana mereka cukup terdesak dalam usaha menyelamatkan diri dari kabus tersebut.

Carrie diterbitkan pada tahun 2013 mengisahkan seorang remaja yang bernama Carrie dan mempunyai kuasa telekinetik. Beliau merupakan remaja yang sangat sensitif, suka mengasingkan diri serta hidup bersama ibunya yang merupakan fanatik agama. Carrie diadaptasikan dari novel berjudul sama yang diterbitkan pada tahun 1974. Filem supernatural horror ini boleh dikatakan sangat menarik dari segi plot dan karakter. Ianya dibintangi oleh Chloë Grace Moretz, Julianne Moore dan beberapa pelakon lain.

Apabila seekor kucing kembali hidup selepas ditanam disebuah kuburan, seorang doktor cuba menghidupkan kembali anaknya yang telah mati akibat kemalangan di kubur tersebut, walaupun anaknya kembali hidup, kehidupan dan personaliti anaknya cukup berbeza berbanding sebelum ini. Filem seram ini pasti memberikan elemen seram kepada pengemar filem-filem seperti ini. Filem ‘remake’ Pet Sematary telahpun ditayangkan pada April yang lalu.

Filem psikologikal horror thriller yang dibintangi oleh Johnny Deep ini mengisahkan Morton “Mort” Rainey, seorang penulis yang merasakan dirinya sedang diintip oleh seorang lelaki yang menuduhnya meniru salah satu penulisan lelaki tersebut. Beliau beberapa kali cuba melarikan diri dari menjadi buruan lelaki misteri tersebut, namun dipenghujung filem ini ia memberi kejutan kepada penonton akan kisah sebenar lelaki bernama Morton Rainey itu.

Filem psikologikal thriller ini telah mendapat pujian disebabkan kualiti lakonan Kathy Bates yang membawakan watak Anne Wilkes, seorang jururawat yang cukup psikotik. Ia mengisahkan seorang novelist, Paul Sheldon yang telah diseksa oleh Anne Wilkers gara-gara Sheldon telah membunuh salah satu watak kegemaran jururawat terbabit dalam novel tulisan beliau.

Filem arahan Stanley Kubrick diadaptasikan dari novel The Shining yang diterbitkan pada tahun 1977. The Shining dianggap antara filem horror terbaik yang pernah dihasilkan sepanjang zaman. Malah filem ini telah dijadikan bahan rujukan dan perbincangan dikalangan pengkritik serta pembikin filem. The Shining mengisahkan sebuah keluarga yang tinggal di hotel Overlook ketika musim sejuk. Namun sesuatu terjadi apabila Jack Torrance cuba untuk membunuh keluarganya terutama anak lelakinya.

Kombinasi sebuah novel yang menarik serta para pelakon yang mantap telah membawa filem The Green Miles ke anugerah Academy dan telah tercalon dalam 4 kategori anugerah tersebut. Walaupun filem ini dibintangi oleh Tom Hanks, tetapi lakonan Michael Clarke Duncan sebagai banduan kulit hitam berbadan besar dan mempunyai abiliti supernatural benar-benar mencuri perhatian penonton filem ini. The Green Mile ini mengisahkan seorang banduan kulit hitam, John Coffey yang sedang menunggu hukuman mati disebabkan kesalahan membunuh.

Filem IT telah mencetuskan fenomena filem seram pada 2017. Ia bukan sahaja berjaya menarik ramai penonton ke panggung wayang, malah menjadi filem seram R-rated paling laku sepanjang zaman, mengalahkan rekod filem The Exorcist. Filem ini mengisahkan sekumpulan kanak-kanak yang mengelarkan diri mereka sebagai ‘The Losers’ Club’ cuba menewaskan entiti Pennywise yang telah mengganas di pekan Derry setiap 27 tahun. Sekuel IT: Chapter Two akan menemui penonton pada September 2019.

Filem bergenre drama yang diadaptasikan dari novel Rita Hayworth and Shawshank Redemption. The Shawshank Redemption dianggap filem terbaik sepanjang zaman sehinggakan Kongres Perpustakaan Amerika mengangkat filem ini sebagai khazanah negara. Filem ini boleh dikatakan sangat sempurna dari pelbagai aspek. The Shawshank Redemption mengisahkan seorang lelaki yang dituduh membunuh isteri dan kekasih isterinya dan menjalani hukuman penjara seumur hidup di penjara Shawshank. Penghujung filem ini memberi akan satu elemen “wow!” kepada penonton yang belum pernah menonton filem terbaik ini.


Penulis Bohemian Rhapsody, Anthony McCarten Akan Menulis Skrip Filem Biopik Bee Gees

Penulis skrip Bohemian Rhapsody, Anthony McCarten dilaporkan sedang dalam rundingan untuk menghasilkan skrip filem biopik Bee Gees, lapor laman The Wrap.

McCarten pernah tercalon dalam anugerah Oscar menerusi filem drama Perang Dunia Kedua Darkest Hour dan filem biopik Stephen Hawking, The Theory of Everything. Dia juga terlibat dalam filem akan datang berjudul Two Popes, dan penulis skrip untuk satu lagi projek filem yang berkisarkan tentang kehidupan John Lennon dan Yoko Ono.

Ditubuhkan oleh adik-beradik Maurice, Barry dan Robin Gibb pada tahun 1958, kumpulan itu mula menjadi popular di akhir 60-an hingga awal 70-an dengan peningkatan era disko. Antara lagu-lagu hit ciptaan dan nyanyian Bee Gees adalah “Stayin’ Alive,” “How Deep is Your Love,” “Night Fever,” “More Than a Woman,” “Jive Talkin’” dan “You Should Be Dancing.” Mereka telah menjual lebih dari 220 juta rekod di seluruh dunia dan dimasukkan ke dalam Rock & Roll Hall of Fame pada tahun 1997.

Selepas kematian Maurice pada tahun 2003, kumpulan itu memilih untuk mengundurkan nama Bee Gees selama enam tahun sebelum Barry dan Robin bersetuju untuk membentuk semula dan tampil bersama pada tahun 2009, yang mana telah memelihara legasi mereka selama beberapa tahun lagi, sehinggalah Robin meninggal pada tahun 2012 disebabkan kegagalan hati dan buah pinggang. Kini tinggal Barry sahaja yang masih menerusikan legasi Bee Gees.

Paramount Pictures – dengan bantuan Graham King – telah membeli hakcipta mengenai kehidupan keluarga Gibbs, bagi memastikan muzik kumpulan itu akan dipaparkan dalam filem itu. Elisabeth Murdoch, Stacey Snider dan Jane Featherstone akan menjadi penerbit dan pembiaya bersama dibawah syarikat penerbitan Sister.

Projek terbaru ini menjadi projek biopik artis kedua buat Paramount dan King, Paramount sebelum ini telah menerbitkan filem biopik mengenai Elton John berjudul Rocketman, manakala King telah menerbitkan filem biopik mengenai kumpulan Queen, Bohemiam Rhapsody yang menyaksikan filem tersebut berjaya mengutip lebih $1 billion dolar dan mengondol 5 anugerah Oscar termasuklah bagi kategori Pelakon Lelaki Terbaik yang dimenangi oleh Rami Malek.


Khir Rahman Arahkan Teater Pertama Berjudul “Korupsi Dewan Senandung”

Pelakon dan pengarah Khir Rahman bakal membuat debut pertamanya sebagai pengarah teater menerusi pementasan teater komedi seram berjudul Korupsi Dewan Senandung yang bakal berlangsung tidak lama lagi.

Teater tersebut dibarisi pelawak terkenal tanah air seperti Joey Daud, Azrul Zaidi, Chiwan, Sharif Zero, Tauke Jambu, Douglas Lim, Vicha dan ramai lagi.

Selain itu, turut disertakan bersama ialah penyanyi Mark Adam, Syura dan vokalis Caliph Buskers Azmi Saat serta penampilan khas oleh Prof. Madya Dato’ Dr. Mohd Asri Zainul Abidin atau lebih dikenali sebagai Dr. Maza.

Susulan pemergian pelawak dan pelakon Allahyarham Abam Bocey baru-baru ini, pihak produksi teater telah bersetuju untuk menggantikan tempat arwah dengan Man Raja Lawak, yang juga ahli kumpulan Puteh.

Menurut laporan dari BH Online, Khir memberitahu dia menyedari bakat Man sewaktu pelawak itu menyertai Maharaja Lawak Mega, di mana kumpulan Puteh yang turut dianggotai Ali dan Mamak dinobatkan sebagai juara.

“Saya percaya, apa yang ada pada Man mampu membawakan karakter ini dengan baik. Cuma, kami kena ubah watak asal untuk disesuaikan dengan kemampuannya,”

Buat pengetahuan, Khir mula menceburi bidang seni menerusi teater di Akademi Seni dan Warisan Kebangsaan (ASWARA) dan berpeluang membintangi teater “Semerah Padi” pada 2011 bersama pelakon Fauzi Nawawi dan Jue Aziz.

Diterbitkan oleh Ogy Ahmad Daud di bawah produksi Ogy Ventures Network Sdn Bhd., teater Korupsi Dewan Senandung akan berlangsung pada 28 Februari hingga 1 Mac 2020, bertempat di Panggung Sari Istana Budaya, Kuala Lumpur.

Bagi yang tidak mahu ketinggalan, tiket kini dijual menerusi laman web www.airasiaredtix.com.


Ultraman Ribut Akan Membuat Debut ‘Live-Action’ Dalam Siri Youtube Ultra Galaxy Fight: New Generation Heroes

Siapa sangka, Urutoraman Ributto atau juga dikenali sebagai Ultraman Ribut, akan membantu Ultraman Retsuden Baru dalam minisiri terbaru terbitan Tsuburaya Production, berjudul Ultra Galaxy Fight: New Generation Heroes.

Penglibatan Ultraman Ribut dalam minisiri tersebut menandakan debut ‘live action’ pertamanya, selepas membuat penampilan dalam siri animasi Upin & Ipin.

Ultra Galaxy Fight: New Generation Heroes akan menyaksikan Ultraman Taro akan mendapatkan bantuan beberapa ‘New Generation Heroes’ Ultraman berserta Ultraman Ribut, Zero dan Ultrawomen Grigio untuk berhadapan dengan penjahat utama iaitu Ultra Dark Killer dan Ultraman Tregear.

Peristiwa dalam siri ini nanti akan menjadi pengenalan yang suram buat rancangan televisyen Ultraman Taiga, serta akan turut menjadi siri spin off kepada filem Ultraman R/B the Movie yang telah ditayangkan pada Mac yang lalu.

Untuk info, Ultraman Ribut adalah hasil kerjasama antara syarikat Tsuburaya Productions dan Les’ Copaque. Karakter adiwira Ultra itu telah membuat enam penampilan dalam animasi Upin & Ipin iaitu pada episod 25,26 dan 27 musim ke-8 serta episod 28,29 dan 30 musim ke-9.

Selain itu juga, Ultraman Ribut juga menjadi keluarga rasmi Ultraman ketika sambutan Ultraman Day “The Legends 1966” pada tahun 2016 yang lalu.

Kepada yang ingin melihat Ultraman Ribut beraksi dalam Ultra Galaxy Fight: New Generation Heroes, jangan lupa saksikannya di laman Youtube rasmi ULTRAMAN OFFICIAL by TSUBURAYA PROD. pada 29 September ini.


Universal Umum Tarikh Tayangan Jurassic World 3

Meskipun filem kedua belum ditayangkan, Universal Studio mengambil langkah proaktif dengan mengumumkan tarikh tayangan filem ketiga franchise Jurassic World  iaitu pada 11 Jun 2021.

Steven Spielberg dan Colin Trevorrow akan kembali menjadi penerbit eksekutif bersama-sama Frank Marshall dan Pat Crowley yang bertindak selaku penerbit. Colin Trevorrow juga akan bekerjasama dengan penulis lakonlayar Pacific Rim: Uprising,  Emily Carmichael menghasilkan skrip filem ketiga ini nanti.

Pengarah itu filem ketiga masih belum diketahui dan plotnya juga tidak didedahkan kepada umum.

Jurassic World merupakan reboot dari franchise Jurassic Park dan juga adaptasi dari novel popular karya Michael Crichton. Dibintangi oleh Chris Pratt dan Bryce Dallas Howard, filem pertama Jurassic World yang ditayangkan pada tahun 2015 telah berjaya mengutip $1.7 billion seluruh dunia


Filem Seram Korea ‘SLEEP’ Akan Ditayangkan Di Pawagam Pada 14 September Ini

Filem seram Korea Selatan yang akan membuatkan anda terus berada ditempat duduk, Sleep, akan ditayangkan di pawagam pada 14 September ini.

Dibintangi Lee Sun-Kyun (Parasite),  dan Jung Yu-mi (Train to Busan), Sleep mengisahkan sepasang suami isteri yang kehidupan mereka berubah apabila si suami berjalan sewaktu tidur dan berubah menjadi orang lain selepas gelap.

Perubahan sikap itu membuatkan isterinya menjadi ketakutan, dan lebih memburukan keadaan ia akan membahayakan bayi mereka yang baru lahir.

Sleep diarahkan oleh Jason Yu, protege kepada pengarah terkenal Korea Selatan, Bong Joon-ho.


Mari Bertemu Chris Evans Dalam Klip Terbaru Knives Out

Liongsate telah melancarkan klip terbaru filem arahan Rian Johnson berjudul Knives Out. Klip tersebut memaparkan Ransom Drysdale lakonan Chris Evans, anak kepada karakter lakonan Jamie Lee Curtis dan Don Johnson. Anda boleh saksikan klip tersebut dipemain video dibawah.

Knives Out telah mendapat ulasan yang sangat positif dari para pengkritik dan kini mendapat markah 98% dilaman Rottentomatoes.

Berkisarkan tentang perjumpaan sebuah keluarga yang aneh, dan menjadi huru-hara apabila ketua keluarga itu mati. Perkara itu menyebabkan detektif dihantar untuk melakukan penyiasatan tentang kes kematian tersebut.

Filem ini dibintangi pelakon hebat seperti Daniel Craig dan Chris Evans. Turut menyertai barisan pelakon adalah Michael Shannon, Lakeith Stanfield, Don Johnson, Toni Collette, Christopher Plummer, Katherine Langford, Riki Lindhome, Edi Patterson, Raul Castillo dan Jamie Lee Curtis.

Skrip filem Knives Out ditulis sendiri oleh Rian Johnson. Filem ini akan menemui penonton tempatan mulai 28 November 2019.


Durasi Tayangan “Morbius” Telah Didedahkan

Durasi tayangan rasmi untuk filem superhero terbaru Sony, Morbius telah didedahkan, dengan filem itu mengikut jejak langkah filem-filem superhero Marvel lain yang diterbitkan oleh syarikat itu.

Berdasarkan senarai filem di laman web Cinemark, masa tayangan Morbius adalah 1 jam dan 48 minit, sedikit panjang berbanding filem Venom: Let There Be Carnage, yang mempunyai masa tayangan 1 jam 37 minit. Filem yang dibintangi Jared Leto itu akan dilancarkan pada penghujung bulan hadapan, dan ini bermaksud peminat tidak perlu menunggu lama untuk melihat bagaimana Morbius dikaitkan dengan filem-filem Marvel Sony yang telah ditayangkan sepanjang 2021.

“Salah satu watak Marvel yang paling menarik dan berkonflik muncul di layar perak apabila Jared Leto berubah menjadi antihero misterius Michael Morbius,” baca sinopsis. “Penyakit darah yang jarang berlaku dan bertekad untuk menyelamatkan orang lain yang mengalami nasib yang sama, Dr. Morbius mencuba perjudian terdesak. Walaupun pada mulanya ia kelihatan seperti kejayaan yang radikal, kegelapan di dalam dirinya dilepaskan. Adakah kebaikan akan mengatasi kejahatan – atau adakah Morbius akan tunduk kepada desakan barunya yang misteri?”

Morbius diarahkan oleh Daniel Espinosa (Safe House) dari lakonlayar yang ditulis oleh Burk Sharpless dan Matt Sazaman. Filem ini diterbitkan Avi Arad, Matt Tolmach dan Lucas Foster. Barisan pelakon turut terdiri daripada Matt Smith sebagai Loxias Crown, Adria Arjona sebagai Martine Bancroft, Jared Harris sebagai mentor Morbius dan Tyrese Gibson sebagai Ejen FBI.

Filem superhero terbaru Sony Pictures ini ditetapkan tayangan pada 27 Januari 2022.


Trailer Filem Anime “Sing a Bit of Harmony” Goda Tayangan 2022

Funimation telah melancarkan trailer terbaru untuk filem anime terbaru, Sing a Bit of Harmony, menyoroti apa yang diharapkan peminat dalam filem yang akan datang.

Dalam trailer dibawah, kita diperkenalkan kepada Shion (disuarakan oleh Tao Tsuchiya), seorang pelajar yang berpindah ke Sekolah Tinggi Keibu dan segera menjadi popular kerana keperibadiannya dan bakat atletiknya yang luar biasa. Namun, sepanjang filem ini, ia menunjukkan bahawa dia sebenarnya adalah A.I. yang sedang dalam fasa ujian.

Berikut adalah sinopsis Sing a Bit of Harmony:

“Matlamat Shion adalah untuk membawa “kebahagiaan” kepada Satomi yang merupakan seorang penyendiri yang kronik. Namun, strateginya adalah sesuatu yang tidak dijangkakan oleh manusia: dia menyanyikan lagu kepada Satomi di tengah kelas. Setelah mengetahui bahawa Shion adalah seorang AI, Satomi dan rakan masa kecilnya, Touma, yang sangat meminati kejuruteraan, terus menerus menunjukkan minat kepada pelajar baru itu.

Bersama dengan Gocchan yang terkenal dan menarik, Aya yang berhasrat kuat, dan ahli kelab judo “Thunder,” mereka menjadi semakin terharu dengan nyanyian dan kesungguhan Shion bahkan ketika telatahnya membingungkan mereka. Tetapi apa yang dilakukan Shion demi Satomi akhirnya menyebabkan mereka semua terlibat dalam beberapa masalah serius. Bersedialah untuk kisah menarik antara A.I. dan rakan sekelasnya!”

Sing a Bit of Harmony ditulis dan diarahkan oleh Yasuhiro Yoshiura, yang baru-baru ini telah memenangi anugerah “Excellence Award” di bahagian animasi Festival Media Seni Jepun Media untuk karyanya Patema Inverted: Beginning of the Day. Yoshiura juga turut membawa pulang trofi “Anugerah Anime Terbaik” di bahagian OVA International Anime Fair Tokyo untuk karyanya Time of Even.

Patema Inverted: Beginning of the Day

Sing a Bit of Harmony ditulis dan diarahkan oleh Yasuhiro Yoshiura, yang baru-baru ini dianugerahkan “Anugerah Kecemerlangan” di bahagian animasi Festival Media Seni Jepun Media untuk karyanya di Patema Inverted: Beginning of the Day. Yoshiura juga memenangkan “Anugerah Anime Terbaik” di bahagian OVA International Anime Fair Tokyo untuk karyanya di Time of Even.

Filem anime terbaru ini akan dilancarkan di Jepun pada 29 Oktober 2021, dan akan ditayangkan di beberapa negara seperti Amerika Syarikat, Kanada, U.K, Ireland, Australia dan New Zealand pada awal 2022.


Paramount Ingin Hasilkan Filem Animasi Spice Girls

Hampir 22 tahun sejak Spice Girls muncul dalam filem pertama mereka yang berjudul Spiceworld: The Movie. Menurut laporan dari The Hollywood Reporter, kumpulan wanita British yang terkenal pada era 90an itu ingin kembali ke layar perak menerusi filem animasi.

Filem tersebut akan dihasilkan dengan kerjasama studio Paramount Animation. Menurut laporan itu juga, president Paramount Animation, Mireille Soria mendedahkan filem animasi Spice Girl itu kini dalam peringkat pembangunan.

Ahli kumpulan Spice Girls yang terdiri daripada Melanie Brown, Emma Bunton, Melanie Chisholm, Geri Halliwell dan Victoria Beckham juga dilaporkan telah bersetuju untuk terliabt dengan projek terbaru itu.

Skrip filem akan ditulis oleh Karen McCullah dan Kiwi Smith manakala Simon Fuller akan bertindak selaku penerbti. Dijangkakan filem tersebut akan turut menampilkan lagu-lagu popular kumpulan berkenaan.


Chris Evans Bawa Watak Utama Dalam Filem ‘Standalone’ Buzz Lightyear

Chris Evans akan membawa suara Buzz Lightyear dalam filem terbaru Pixar mengenai karakter ikonik itu. Pekara tersebut diumumkan semasa perbentangan Disney’s Investor Day.

Angus MacLane akan mengarahkan filem ‘origin’ mengenai Buzz Lightyear, yang menjadi terkenal dan disukai peminat dalam francais Toy Story.

Ketua Pegawai Kreatif Pixar, Pete Docter menjelaskan semasa perbentangan bahawa, Buzz Lightyear sepatutnya menjadi fokus utama dalam filem pertama Toy Story, sebelum Woody (lakonan Tom Hanks) dipilih menjadi watak utama.

Watak Buzz sebelum ini disuarakan oleh Tim Allen.

MacLane merupakan pengarah bersama filem animasi Finding Dory, dan menjadi animator untuk beberapa filem Pixart seperti The Incredibles, Monsters, Inc., WALL-E dan Ratatoiulle.

Evan mula menjadi terkenal selepas memainkan watak Captain America dalam beberapa filem Marvel termasuklah Avengers: Endgame. Filem terbaru lakonannya adalah Knives Out arahan Rian Johnson, dan minisiri Defending Jacob.

Dia akan muncul dalam filem terbaru Don’t Look Up dan The Gray Man.

Francais Toy Story telah berjaya mengutip lebih $3 billion doloar seluruh dunia, dan keempat tertinggi dalam francais animasi. Filem keempat telahpun ditayangkan pada tahun lalu.


Charlize Theron Kongsi Gambar Pertama Clea Untuk Filem “Doctor Strange 2”

Babak kredit adalah antara bahagian yang paling ditunggu-tunggu peminat Marvel, dan susulan pelancaran Doctor Strange in the Multiverse of Madness minggu lalu, berjuta-juta peminat seluruh dunia sudah menyaksikan babak kredit pertengahan yang cukup mengujakan.

Dalam babak tersebut, Marvel Cinematic Universe secara rasmi telah memperkenalkan pemenang Oscar Charlize Theron sebagai ahli sihir berkuasa Clea.

Melalui Instagram, Theron telah mengesahkan penglibatannya dalam MCU dengan memuatnaik gambar rasmi Doctor Strange 2. Dalam gambar tersebut, ia menampilkan wataknya, Clea dan Stephen Strange.

Sebelum ini, bintang The Old Guard itu pernah mendedahkan kepada Variety bahawa dia tidak pernah dihubungi Marvel Studios untuk peranan dalam mana-mana filem mereka.

View this post on Instagram            A post shared by Charlize Theron (@charlizeafrica)

Penulis Doctor Strange 2, Michael Waldron telah membincangkan cameo besar itu semasa menjadi tetamu dalam podcast Hero Nation. Dia memberitahu bahawa terdapat rancangan untuk memperkenalkan kekasih kepada watak utama dan setara hebat dalam filem arahan Sam Raimi itu.

“Kami sentiasa ingin memperkenalkan Clea, yang mana berdasarkan komik, boleh dikatakan cinta yang hebat kepada Doctor Strange dan sama hebat sebagai ahli sihir,” ujar Waldron.

“Latar belakangnya menarik; dia adalah anak saudara kepada Dormammu, kepala terapung gergasi dari filem pertama. [Doctor Strange dan Clea] mempunyai banyak pengembaraan hebat dalam komik, dan kami tahu kami ingin memperkenalkannya.”

“Tetapi, kami rasa kami terpaksa menutup buku – sedikit sebanyak – mengenai kisah cintanya dengan Christine Palmer – watak lakonan Rachel McAdams – dan Doctor Strange perlu mendengar kata-kata daripada Christine untuk menghadapi ketakutannya dan membuatkannya terbuka untuk mencintai seseorang.”

Doctor Strange in the Multiverse of Madness kini sedang ditayangkan di pawagam-pawagam tempatan.


Sony Berpeluang Memiliki Kesemua Karakter Utama Marvel

Sewaktu Marvel menjual karakter-karakter mereka kepada syarikat lain, Sony adalah antara syarikat yang berpeluang untuk membeli karakter dari siri komik popular itu. Menurut laman web Moviepilot, syarikat tersebut berpeluang untuk memiliki sejumlah besar karakter Marvel pada waktu itu, tetapi mereka lebih memilih untuk mendapatkan karakter Spider-Man dari memiliki karakter-karakter seperti Iron Man, Thor, Black Panther, dan banyak lagi.

Semasa pertengahan 1990, Marvel pada masa itu cuba mencari ‘rumah baru’ untuk karakter-karakter mereka seperti Iron Man, Doctor Strange, Thor, Black Panther, dan banyak lagi. Semasa president Sony pada masa itu, Yair Landau bertanyakan tentang karakter Spider-Man, Marvel melihat adalah lebih elok jika karakter-karakter Marvel diletakkan dibawah satu bumbung dan ketua Marvel pada masa itu Ike Perlmutter telah memberi tawaran kepada pihak Sony untuk memiliki hampir kesemua karakter Marvel dengan harga $25 juta dollar atau $38 juta dollar nilai masa kini.

Tetapi Yair Landau tidak berminat untuk dapatkan karakter lain selain Spider-Man, jadi beliau menolak tawaran Marvel itu.

Kemudian, pada awal tahun 2000, Fox mula menghasilkan filem X-Men dan semenjak dari situ, bermulalah perlumbaah filem-filem Superhero. Marvel bermula agak lewat sedikit melalui filem Iron Man yang diterbitkan pada tahun 2008 dan Sony sudah mengikut jejak langkah Fox melalui filem Spider-Man 1 yang diterbitkan pada tahun 2002.

Kini Sony dan Marvel bekerjasama dalam menerbitkan filem-filem Superhero Marvel. Kejayaan Disney membeli 20th Century Fox telah mengembalikan watak-watak Marvel ke pangkuan asal dan kini hanya tinggal karakter Spider-Man sahaja yang masih berada dibawah bumbung Sony. Harapan untuk melihat karakter Spider-Man pulang ke pangkuan Marvel tampak sukar selepas kejayaan filem Spider-Man: Homecoming, walaubagaimanapun kedua-dua studio masih bekerjsama dalam penghasilan filem Marvel yang melibatkan karakter Spider-Man dan Sony juga sendiri sudah mencipa universe Marvel mereka sendiri dengan menerbitkan filem pertama spider-verse mereka iaitu Venom

Apapun, kesilapan Sony tidak menerima tawaran Marvel itu nyata merugikan mereka kerana Marvel kini berjaya mencipta keuntungan berlipat kali ganda menerusi filem-filem superhero Marvel yang mereka miliki.


Reset DCEU: David Zaslav Umum Pelan 10 Tahun – Yang Diinspirasikan Dari Marvel Studios

Nampaknya, dibawah kepimpinan baharu, Divisyen Filem Warner Bros. akhirnya mengakui bahawa ia perlu mendapatkan inspirasi dari Marvel Cinematic Universe.

Semasa sesi soal jawab pada panggilan pelabur Q2 tempoh hari, Ketua Pegawai Eksekutif Warner Bros. Discovery, David Zaslav ditanya tentang kecaman yang berpunca daripada keputusan studio untuk membatalkan sepenuhnya filem Batgirl, dan walaupun dia tidak memberi jawapan secara langsung, dia tetap teguh dalam komitmennya terhadap model teater.

“Cita-cita kami ialah membawa Warners kembali dan menghasilkan filem yang hebat dan berkualiti tinggi,” katanya. “Kita boleh membina perniagaan dengan pertumbuhan mampan jangka panjang daripada DC. Kita tidak mengeluarkan filem sebelum ia bersedia.”

“Fokusnya adalah untuk menjadikan filem ini sebaik mungkin,” tambahnya.

Terdapat banyak spekulasi mengenai projek-projek DC yang lain yang berpotensi untuk dinilai semula ataupun dibatalkan sepenuhnya, namun Zaslav memberi jaminan bahawa tiga projek besar yang akan datang masih berada dalam keadaan yang selamat.

“Kami telah melihat The Flash, Black Adam dan Shazam 2,” kata Zaslav, “Kami sangat teruja dengan mereka. Kami telah melihat mereka. Kami fikir mereka hebat, dan kami fikir kami boleh menjadikan mereka lebih baik.”

Eksekutif itu juga mengumumkan “rancangan 10 tahun” baharu untuk DCEU, mengambil inpirasi dari kejayaan yang dikecapi Marvel Studios.

“Anda melihat Batman, Superman, Wonder Woman, Aquaman – ini adalah jenama yang dikenali di mana-mana di seluruh dunia,” tambah Zaslav.

“Kami telah membuat tetapan semula. Kami telah menstruktur semula perniagaan yang akan kami fokuskan, di mana akan ada pasukan dengan rancangan 10 tahun yang memfokuskan hanya pada DC. Kami percaya kami boleh membina perniagaan yang lebih mampan.”

“Ia hampir sama dengan struktur Alan Horn, Bob Iger dan Kevin Feige yang disatukan dengan sangat berkesan di Disney. Kami fikir kami boleh membina perniagaan yang lebih kukuh dan mampan daripada DC.”


Gambar-Gambar John Boyega Di Set Pengambaran Pacific Rim: Maelstrom

Selepas Guillermo de Toro menarik diri menghasilkan sekuel Pacific Rim, progress pembikinan filem sedikit terganggu. Namun pihak produksi mengambil inisatif apabila memilih bekas pengarah siri Daredevill, Steve S. DeKnight untuk meneruskan proses pembikinan dan kini filem telahpun memulakan kembali pengambaran filem dengan sedikit perubahan pada plot dan skrip filem.

Bintang filem Star Wars: Episode VII – The Force Awakens, John Boyega telah dipilih sebagai pelakon utama dalam filem Pacific Rim: Maelstrom dengan membawa karakter anak kepada Stacker Pentecost (Lakonan Idris Elba) dalam filem pertama.

Terbaru, beberapa keping gambar diset pengambaran Pacific Rim: Maelstrom telah diambil dan di pertontonkan kepada umum. Gambar tersebut menunjukan Boyega sedang melakonkan wataknya di set tersebut:

good by e pic.twitter.com/T2A9c8kiRy
— adri ♛ (@adriofwands) November 21, 2016

Selain Boyega, beberapa pelakon lama dan baru turut terlibat dalam pengambaran filem ini antaranya  Scott Eastwood anak kepada pelakon legenda Clint Eastwood, Cailee Spaeny, bintang filem China, Jian Tian, Levi Meaden, Adria Arjona, dan Nick Tarabay. Sehingga kini, Rinko Kikuchi yang membawa watak Mako Mori dalam filem sebelumnya terlibat dalam sekuel ini atau tidak.

Filem Pacific Rim: Maelstrom dijangka akan ditayangkan pada tahun 23 Februari 2018


Video Review: Haunted Hotel (2017)

Filem seram gabungan 3 negara, Malaysia, Thailand dan China ini membariskan pelakon–pelakon terkenal seperti Sushar Manaying (Thailand), Leon Li Chuan (China), Teddy Chin, Alvin Chong dan Nadia Aqilah

Haunted Hotel arahan Ryon Lee mengisahkan mengenai seorang gadis dari China yang bernama Ling datang ke Malaysia bersama teman lelakinya atas urusan kerja. Dalam masa yang sama, mereka terpaksa menginap di sebuah hotel yang berhantu.


Disney+ Hotstar Memperkenalkan Barisan Pelakon Bertaraf Bintang Untuk Drama Korea “Big Bet” Yang Sangat Dinantikan

Dalam menantikan kemunculan drama Korea Big Bet yang telah lama ditunggu-tunggu (sebelum ini dikenali sebagai King of Savvy), Disney+ Hotstar telah mendedahkan beberapa bintang yang akan muncul dalam siri asal Disney+ Hotstar yang akan datang.

Dijangka akan ditayangkan pada penghujung tahun ini, Big Bet menceritakan kisah yang tidak dapat dilupakan tentang seorang lelaki yang bergelut untuk menjadi raja kasino, tetapi tidak lama selepas itu mencapai titik terendah dalam hidupnya akibat rangkaian peristiwa malang.

Bertekad untuk tidak membiarkan kehidupan mengalahkannya lagi, lelaki itu mempertaruhkan segala-galanya, termasuk nyawanya sendiri, untuk menempatkan dirinya kembali dalam permainan.

Ini merupakan kemunculan pertama Choi Min-sik untuk siri drama dalam tempoh lebih 26 tahun, selepas lakonannya yang luar biasa dalam Oldboy, I Saw the Devil, New World, dan Roaring Currents.

Oldboy, I Saw the Devil, New World

Menampilkan barisan pelakon bertaraf bintang, Big Bet juga menampilkan Sohn Seok-gu, seorang pelakon yang merangkumi genre serba boleh yang sebelum ini membintangi My Liberation Notes, Romance Without Love, Be Melodramatic dan D.P., dan yang juga baru-baru ini membuat debut pengarahannya dalam Tidak Berbingkai;

Serta Lee Dong-hwi, yang berjaya menghidupkan wataknya dalam Extreme Job, New Year Blues, Method Acting dan Pegasus Market; dan Heo Sung-tae yang membintangi Beyond Evil dan yang dengan segera menjadi kegemaran peminat tahun lalu menerusi hasil kerjanya dalam Squid Game.

Menerajui Big Bet ialah Kang Yoon-seong, pemenang Pengarah Baharu Terbaik di Anugerah Seni Baeksang ke-54 dan Anugerah Seni Filem Chunsa ke-23. Dengan The Outlaws, filem box-office Korea yang dipuji kerana urutan aksi bervoltan tinggi dan naratif tegang yang memperoleh lebih 6.88 juta penonton selepas tayangannya pada 2017, di bawah kendaliannya, visi pengarah Kang yang hebat dan menakjubkan merupakan satu lagi ciri yang menjadikan Big Bet layak mendapat perhatian.

Big Bet, siri asal Disney+ Hotstar, ditetapkan untuk tayangan perdana di seluruh dunia secara eksklusif di Disney+ Hotstar pada separuh kedua 2022.


Lihat Hantu Cantik Dalam Trailer Langsuir

Pengarah Osman Ali kembali mengarahkan sebuah filem seram romantik berjudul Langsuir. Anda boleh tonton teaser trailer filem tersebut dipemain video dibawah.

Azlan dan rakan-rakannya bercuti di kepulauan Pulau Langsuir. Di sana, Azlan bertemu Suri, seorang gadis jelita, dan jatuh cinta padanya. Tanpa dia ketahui, Suri sebenarnya adalah hantu langsuir. Cemburu dengan hubungan romantik mereka, rakan Azlan merancang untuk menikam kepala Suri dengan paku untuk mendedahkan rupa hantunya. Tindakan ini telah menyebabkan kakak Suri, Dewi, marah dan dia muncul untuk menimbulkan kekecohan dalam kumpulan itu.

Langsuir dibintangi oleh Syafiq Kyle dan Hannah Delisha. Filem edaran Early Bird Productions ini akan menemui penonton pada 20 September 2018


Gambar ‘BTS’ Guardians of the Galaxy Vol. 3 Sahkan Kepulangan Sylvester Stallone

Menerusi perkongsian di media sosial Instagram, pelakon aksi veteran Sylvester Stallone mengesahkan bahawa dia akan kembali sebagai kapten Ravager Stakar Ogord dalam Guardians of the Galaxy Vol. 3 yang akan datang.

Guardians of the Galaxy Vol. 3

Ogord kali terakhir dilihat peminat MCU semasa upacara pengembumian Yondu yang tidak dapat dilupakan dan juga semasa adegan pertengahan kredit. Penggambaran filem ketiga Guandians of the Galaxy itu kini sedang kiat dijalankan dan akan ditayangkan dipawagam pada 5 Mei 2023.

Sly Stallone is coming back for GOTG Vol. 3 🙌🏻Do you think he’ll have more screen time in this instalment? #MCUNews pic.twitter.com/USdVt55Bl1— Maude's Book Club (@maudesbookclub) November 15, 2021

Guardians of the Galaxy Vol. 3 sekali lagi ditulis dan diarahkan oleh James Gunn. Ia menampilkan kepulangan Chris Pratt, Zoe Saldaña, Dave Bautista, Sean Gunn, Karen Gillan, Pom Klementieff, Bradley Cooper dan Vin Diesel. Kesemua mereka akan mengulangi peranan masing-masing sebagai Star-Lord, Gamora, Drax, Kraglin, Nebula, Mantis, Roket, dan Groot.

Guardians of the Galaxy Vol. 3

Butiran plot tentang Guardians of the Galaxy Vol. 3 masih belum didedahkan, tetapi ia mungkin melibatkan pencarian Gamora yang hilang secara tiba-tiba selepas Thonas ditewaskan dalam peristiwa Avengers: Endgame. Gunn juga sebelum ini mengesahkan bahawa karakter Rocket, lakonan Bradley Cooper, akan memainkan peranan besar dalam threequel yang akan datang

Guardians of the Galaxy Vol. 3


Tonton Trailer 21 Bridges Yang Dibintangi Chadwick Boseman

21 Bridges merupakan sebuah filem aksi thriller yang Brian Kirk dan ditulis oleh Matthew Carnahan serta Adam Mervis.

Ia mengisahkan tentang seorang detektif NYPD (Chadwick Boseman) yang mengepung kota New York City dalam usaha memburu dia pembunuh polis yang sedang melarikan diri.

Filem terbitan pengarah Avengers: Endgame ini iaitu Joe dan Anthony Russo turut dibintangi pelakon seperti J. K. Simmons, Sienna Miller, Taylor Kitsch, Stephan James, dan Keith David.

TGV Pictures akan mengedarkan filem ini dipasaran tempatan dan dijangka, tayangan filem 21 Bridges akan bermula pada 26 September akan datang.

Anda boleh tonton trailer filem ini dipemain video dibawah.


[Trailer] Shinchan Menyelamatkan Dunia Dengan Menggunakan Krayon

Sinchan, kanak-kanak riang yang sering menghiburkan penonton, kembali mengeletek perut anda menerusi filem anime terbaru berjudul Crayon Shinchan: Crash! Rakuga Kingdom and the Almost Four Heroes. Dibawakan khas oleh TGV Pictures, filem anime ini bakal ditayangkan dipawagam tempatan tidak lama lagi.

Berikut adalah sinopsis Crayon Shinchan: Crash! Rakuga Kingdom and the Almost Four Heroes:

The kingdom that floats above in the sky, that uses free doodles as an energy source, “Rakuga Kingdom.” However, now in the face of a lack in energy, they are on the brink of ruin. In order to force the creation of doodles, the kingdom’s army begins its attack on Kasukabe on the surface!

Meanwhile, as the drawings begin to move, the hero who is bestowed the hidden treasure of the kingdom, the “Miracle Crayon”—is none other than the “super happy-go-lucky 5-year-old,” Nohara Shinnosuke!!

Together as the “Almost Four Heroes,” Shinnosuke and the drawn doodles try to take back Kasukabe! Amongst that, they discover the weakness of the doodles, where they dissolve upon contact with water! To make matters worse, a raincloud that looks to start pouring at any moment hovers above…

What awaits their encounter with the doodles and the end of their adventure—will it be smiles, or tears!?


Trailer How to Train Your Dragon: The Hidden World Telah Dilancarkan

Universal Pictures dan DreamWorks Animation telah melancarkan trailer pertama filem animasi terbaru mereka berjudul How to Train Your Dragon: The Hidden World, anda boleh tonton trailer tersebut dipemain video dibawah.

Filem kali menyaksikan Hiccup (lakonan Jay Baruchel) ingin memenuhi impiannya mewujudkan dunia naga yang damai. Toothless kemudiannya pasangan yang tidak dikenalinya. Apabila ancaman melanda, pemerintahan Hiccup teruji, naga dan si penunggang perlu membuat keputusan mustahil demi menyelamatkan jenis mereka.

Dean DeBlois kembali sebagai pengarah termasuk bintangnya, Jay Baruchel, America Ferrera, Kit Harington, Cate Blanchett, Gerard Butler, Kristen Wiig, Craig Ferguson serta F. Murray Abraham sebagai penjahat bernama Grimmel.

How to Train Your Dragon: The Hidden World bakal ditayangkan pada 1 Mac 2019


Spin Off Obi-Wan Sah Akan Diterbitkan Tidak Lama Lagi

Khabar angin mengenai filem Spin-off Han Solo kini bertukar menjadi berita rasmi apabila Lucasfilm mengesahkan akan menerbitkan filem mengenai guru kepada Anakin dan Luke Skywalker, Obi Wan tidak lama lagi.

Menurut laporan The Hollywood Reporter filem berkenaan akan diarahkan pengarah Stephen Daldry (The Reader, The Hours, Billy Elliot). Sebelum ini Lucasfilm dan Disney telah berunding sebanyak tiga kali dengan pengarah tersebut sebelum Daldry bersetuju untuk mengisi kerusi pengarah filem Obi Wan.

Filem Obi Wan masih diperingkat awal malah skrip untuk filem tersebut masih belum dihasilkan.

Buat masa ini belum dipastikan sama ada Ewan McGregor akan menjadi pelakon watak Obi Wan seperti dalam filem Star Wars: Episode I,II dan III.

Filem Obi Wan akan menjadi filem spin off ketiga dalam Star Wars Saga selepas filem Rouge One: A Star Wars Story dan filem Han Solo. Kami akan bawakan perkembangan terbaru filem ini kepada anda.

Rouge One: A Star Wars Story


Mat Kilau Trending Di Netflix, Tapi Belum ‘Top Ten’

Filem blockbuster tempatan Mat Kilau – Kebangkitan Pahlawan telahpun memasuki perkhidmatan streaming popular Netflix hari ini, sempena sambutan Hari Malaysia. Walaupun belum sampai 24 jam di Netflix, filem arahan Syamsul Yusof itu telahpun memasuki carta ‘Trending’ di Netflix.

Dengan media sosial kembali hangat berbicang dan berdebat tentang Mat Kilau, dijangkakan filem epik sejarah tempatan itu akan memasuki carta top 10 Netflix tidak lama lagi.

Berdasarkan tokoh sejarah penghujung abad ke-19, Mat Kilau mengisahkan bagaimana pahlawan lagenda itu menjadi tokoh pemberontakan menentang penjajah British untuk melindungi tanah air mereka. Bersama bapa dan rakan senegaranya, Mat Kilau memimpin rakyatnya ke dalam peperangan gerila selama beberapa tahun, sekali gus menjadikannya simbol kebebasan dan kemerdekaan.

BACA: REVIEW FILEM MAT KILAU – KEBANGKITAN PAHLAWAN

Diarahkan oleh Syamsul Yusof, filem drama sejarah itu dibintangi Adi Putra sebagai Mat Kilau, di samping Beto Kusyairy, Fattah Amin, Yayan Ruhian, Johan As’ari, Rahim Razali, dan Jalaludin Hassan.

Mat Kilau: Kebangkitan Pahlawan kini boleh di strim di Netflix


Joker Cipta Sejarah, Menjadi Filem Komik Paling Banyak Tercalon Dalam Anugerah Oscar

Senarai pencalonan Oscar telahpun diumumkan! Sejarah tercipta apabila “Joker” menjadi filem adaptasi komik yang paling banyak dicalonkan dalam anugerah Oscar akan datang iaitu sebanyak 11 pencalonan, termasuklah dalam kategori Filem Terbaik. Rekod sebelum ini dipegang “The Dark Knight” yang menerima 8 pencalonan.

Sementara itu, harapan negara untuk melihat filem animasi “Upin & Ipin: Keris Siamang Tunggal” tercalon dalam kategori Animasi tidak kesampaian apabila gagal untuk tersenarai dalam top 5 pencalonan Oscar.

Bagaimanapun, filem pendek karya anak tempatan, Cheyenne Tan berjudul “St. Louise Superman”, berjaya mengubat sedikit kekecewaan apabila tercalon dalam kategori Filem Dokumentari Pendek Oscar.

Berikut adalah senarai penuh pencalonan Oscar 2020.

“Ford v Ferrari”
“The Irishman”
“Jojo Rabbit”
“Joker”
“Little Women”
“Once Upon a Time…in Hollywood”
“Marriage Story”
“Parasite”
“Marriage Story”
“1917”

Kathy Bates, “Richard Jewell”
Laura Dern, “Marriage Story”
Scarlett Johansson, “Jojo Rabbit”
Florence Pugh, “Little Women”
Margot Robbie, “Bombshell“

Tom Hanks, “A Beautiful Day in the Neighborhood”
Anthony Hopkins, “The Two Popes”
Al Pacino, “The Irishman”
Joe Pesci, “The Irishman”
Brad Pitt, “Once Upon a Time…in Hollywood”

South Korea, “Parasite”
Spain, “Pain and Glory”
France, “Les Misérables”
North Macedonia, “Honeyland”
Poland, “Corpus Christi“

“In the Absence”
“Learning to Skateboard in a Warzone (If You’re a Girl)”
“Life Overtakes Me”
“St. Louis Superman”
“Walk Run Cha-Cha”

“American Factory”
“The Edge of Democracy”
“Honeyland”
“For Sama”
“The Cave”

“I’m Standing With You,”
“Breakthrough”
“Into the Unknown,” “Frozen II”
“Stand Up,” “Harriet”
“(I’m Gonna) Love Me Again,”
“Rocketman”
“I Can’t Let You Throw Yourself Away,”
“Toy Story 4”

“I Can’t Let You Throw Yourself Away,”

“I Can’t Let You Throw Yourself Away,”

“How to Train Your Dragon: The Hidden World”
“I Lost My Body”
“Klaus”
“Missing Link”
“Toy Story 4”

“The Irishman”
“Jojo Rabbit”
“Little Women”
“The Two Popes”
“Joker”

“Marriage Story”
“Once Upon a Time in Hollywood”
“Parasite”
“Knives Out”
“1917”

“Once Upon a Time in Hollywood”

“Once Upon a Time in Hollywood”

Antonio Banderas, “Pain and Glory”
Leonardo DiCaprio, “Once Upon a Time…in Hollywood”
Adam Driver, “Marriage Story”
Joaquin Phoenix, “Joker”
Jonathan Pryce, “The Two Popes”

Cynthia Erivo, “Harriet”
Scarlett Johansson, “Marriage Story”
Saoirse Ronan, “Little Women”
Renée Zellweger, “Judy”
Charlize Theron, “Bombshell“

Martin Scorsese, “The Irishman”
Quentin Tarantino, “Once Upon a Time in Hollywood”
Bong Joon-ho, “Parasite”
Sam Mendes, “1917”
Todd Phillips, “Joker”

“Once Upon a Time in Hollywood”
“The Irishman”
“1917”
“Jojo Rabbit”
“Parasite”

“Once Upon a Time in Hollywood”

“1917“
“Once Upon a Time in Hollywood”
“The Irishman”
“Joker”
“The Lighthouse”

“Once Upon a Time in Hollywood”

“Once Upon a Time in Hollywood”

“Once Upon a Time… in Hollywood”
“Little Women”
“The Irishman”
“Jojo Rabbit”
“Joker”

“Once Upon a Time… in Hollywood”

“1917″
“Ford v Ferrari”
“Star Wars: The Rise of Skywalker”
“Once Upon a Time… in Hollywood”
“Joker”

“Star Wars: The Rise of Skywalker”

“Star Wars: The Rise of Skywalker”

“Once Upon a Time… in Hollywood”

“Once Upon a Time… in Hollywood”

“1917″
“Ford v Ferrari”
“Once Upon a Time… in Hollywood”
“Ad Astra”
“Joker”

“Once Upon a Time… in Hollywood”

“Once Upon a Time… in Hollywood”

“Dcera (Daughter)”
“Hair Love”
“Kitbull”
“Memorable”
“Sister”

“Brotherhood”
“Nefta Football Club”
“The Neighbors’ Window”
“Saria”
“A Sister”

“1917,” Thomas Newman
“Joker,” Hildur Guðnadóttir
“Little Women,” Alexandre Desplat
“Marriage Story,” Randy Newman
“Star Wars: The Rise of Skywalker,” John Williams

“Avengers: Endgame”
“The Lion King”
“Star Wars: The Rise of Skywalker”
“The Irishman”
“1917”

“Star Wars: The Rise of Skywalker”

“Star Wars: The Rise of Skywalker”

“The Irishman”
“Ford v Ferrari”
“Parasite”
“Joker”
“Jojo Rabbit”

“Bombshell”
“Joker”
“Judy”
“Maleficent: Mistress of Evil”
“1917”


5 Sebab Kenapa The King’s Affection Akan Mencuri Hati Anda

The King’s Affection menceritakan kisah seorang saudara kembar yang harus mengambil tempat abangnya sebagai putera mahkota selepas dia meninggal. Yi Hwi (Park Eun-bin) mesti menyembunyikan identiti dan juga perasaanya kepada gurunya, Jung Ji-un (Rowoon). Terdapat banyak kisah percintaan dan yang menarik untuk kita dalam drama bersejarah ini. Lihat beberapa sebab mengapa anda akan jatuh cinta dengan siri ini.

Kisah seorang raja wanita tidak pernah diceritakan dalam sejarah K-drama. Park Eun-bin berkongsi, “Semua raja yang pernah kita lihat adalah lelaki, jadi raja wanita hanya dapat wujud dalam imaginasi kita.” Dia juga menambah, “Saya rasa itu adalah peranan unik yang tidak akan sering terjadi.” The King’s Affection  pasti akan menampilkan beberapa keadaan yang tidak biasa kerana Yi Hwi menyamar sebagai saudara kembarnya dan sentiasa merahsiakan identiti sebenarnya sambil berlakon sebagai putera mahkota.

Hwi berjuang dari mengasingkan diri ketika dia merahsiakan identitinya. Namun, keadaan berubah selepas dia menunjukkan perasaannya terhadap Ji-un. Rowoon menjelaskan bagaimana wataknya sangat berbeza dengan Yi Hwi dan berkata, “Hwi harus menyembunyikan dirinya, tetapi Jung Ji-un tidak punya alasan untuk melakukan itu. Ji-un tidak perlu menyembunyikan wataknya, jadi itulah sebabnya dia sangat tertarik pada Hwi. Saya rasa kami akan tertarik antara satu sama lain kerana orang lain mempunyai sesuatu yang mereka sendiri tidak miliki.” Walaupun saling mencintai, mereka mesti berhati-hati kerana rahsia besar Hwi.

Walaupun kisah cinta mereka yang indah adalah sebahagian besar dari kisah ini, terdapat banyak unsur lain yang boleh dinikmati. Pengarah Song Hyun-wook berkata, “Bukan hanya percintaan tetapi juga politik, aksi, dan humor. Ini benar-benar pelbagai genre.” Istana ini penuh dengan orang-orang yang bersaing untuk mendapatkan lebih banyak kuasa, dan dinamika yang menarik akan berlaku ketika individu itu mencapai tujuan mereka. Kita juga dapat menantikan aksi dan misteri, khususnya yang melibatkan pengawal Yi Hwi Kim Ga-on (Choi Byung-chan). Selain itu, ada saat-saat lucu dan ringan untuk dinikmati juga.

Pelakon utama penuh dengan bintang-bintang yang sedang meningkat naik, seperti Park Eun-bin, Rowoon, Nam Yoon-su, Choi Byung-chan, Bae Yoon-kyung, dan Jung Chaeyeon. Pengarah Song Hyun-wook memuji mereka dengan mengatakan, “Mereka pelakon dan aktres yang sangat hebat.” Pengarah itu memuji mereka semua dan menyebut betapa tinggi, lucu, dan yakin Rowoon. Dia juga bercakap tentang bagaimana senyuman Nam Yoon-su sangat menarik. Pasti banyak keindahan untuk dinikmati di kalangan pelakon. Dan tentu saja, mereka sangat berbakat!

Salah satu perkara menarik mengenai drama sejarah adalah visual yang menarik. Dari istana yang mewah hingga ke desa-desa kuno, lokasinya akan membawa anda ke dunia yang baru. Pengarah Song Hyun-wook menambahkan, “Senibina sejarah Korea juga sangat indah, dan kami berusaha memasukkannya juga dalam siri ini.” Selain pemandangan, fesyen hanbok yang indah akan menyegarkan mata kita. Jubah kerajaan yang bermartabat dan gaun berwarna-warni yang indah akan menyumbang kepada daya tarikan siri ini.

Anda tertarik dengan drama The King’s Affection? jangan lupa saksikanya di Netflix dengan episod baru setiap Isnin dan Selasa, jam 10.30 malam.


Impian Menggunung Dalam Trailer & Poster Utama Filem Asli Disney+ Hotstar “Sneakerella”

Disney+ Hotstar telah mengeluarkan treler baharu untuk filem asli yang akan datang Sneakerella, ditayangkan pada 13 Mei di perkhidmatan penstriman Disney+ Hostar.

Dari studio di sebalik francais “Descendants,” “High School Musical” dan “ZOMBIES”, muzik pop/hip-hop ini berlatarkan subbudaya street-sneaker yang meriah di New York City dan memberikan sentuhan kontemporari pada kisah dongeng “Cinderella”.

El, seorang pereka kasut sukan dari Queens, bekerja sebagai budak stok di kedai kasut dan menyembunyikan bakat seninya. Percikan api terbang selepas bertemu secara kebetulan dengan Kira King, anak perempuan royalti kasut dan digelar Manhattan Princess Charming. Dengan dorongan daripada rakan baiknya dan sentuhan magik, El mendapat keberanian untuk bangkit dan memasang impian besar.

Filem ini dibintangi gandingan hebat Chosen Jacobs dan Lexi Underwood sebagai El dan Kira bersama pelakon ensembel yang pelbagai bakat termasuk John Salley, Devyn Nekoda, Juan Chioran, Bryan Terrell Clark, Kolton Stewart, Robyn Alomar, Yvonne Senat Jones dan Hayward Leach.

Sneakerella ialah filem asli Disney+ Hotstar daripada Disney Branded Television, diarahkan dan diterbitkan Elizabeth Allen Rosenbaum. Jane Startz dan Rachel Watanabe-Batton bertindak sebagai penerbit eksekutif. Teleplay ditulis oleh David Light & Joseph Raso, Tamara Chestna dan Mindy Stern & George Gore II dan berdasarkan cerita oleh Stern & Gore dan Light & Raso. Chestna juga bertindak sebagai penerbit eksekutif bersama.

Sneakerella akan tersedia untuk penstriman pada 13 Mei 2022, secara eksklusif di Disney+ Hotstar.

If the sneaker fits. 👟✨#Sneakerella, an all-new movie, starts streaming 13 May only on #DisneyPlusHotstarMY pic.twitter.com/9pGb2cQK83— Disney+ MY (@DisneyPlusMY) April 19, 2022


Pandangan Pertama Sophia Lillis Sebagai Gretel Dalam Filem “Gretel & Hansel”

Orion Pictures telah melancarkan pandangan pertama Sophia Lilis sebagai Gretel dalam filem terbaru Gretel & Hansel, adaptasi kisah dongeng klasik yang diberi sentuhan yang lebih suram dan gelap. Anda boleh lihat gambar tersebut dibawah.

Adaptasi kisah dongeng tulisan Brothers Grimm, Gretel and Hansel ditetapkan dimasa lampau disebuah tempat yang terpencil dimana ia menceritakan tentang gadis muda yang memimpin adiknya ke hutan yang agak gelap kerana terdesak untuk mencari makanan dan pekerjaan, bagaimanapun mereka berhadapan dengan kejahatan yang menakutkan.

Filem ini ditulis oleh Rob Hayes dan diarahkan oleh bekas pengarah The Blackcoat’s Daughter, Osgood Perkins.

Lilis turut disertai Sammy Leakey yang memainkan peranan sebagai Hansel, Alice Krige sebagai Holda, Jessica De Gouw sebagai Holda semasa kecil dan Charles Babalola sebagai The Hunter.

Gretel & Hansel akan menemui penonton pada 31 Januari 2020.


Ed Hampir Terbunuh Dalam Klip Filem Annabelle Comes Home

Filem seram Annabelle Comes Home akan mula menghantui penonton pada 26 Jun ini, bagi menaikkan rasa takut anda, mari kita tonton klip filem tersebut yang memaparkan Ed Warren hampir terbunuh disebabkan gangguan dari patung Annabelle.

Filem ini ditetapkan selepas filem Annabelle (2014) dimana ia mengisahkan tentang keluarga Ed Warren dan dua pengasuh mereka yang telah diganggu oleh sebuah patung yang dirasuk selepas kedua-dua pemburu paranormal itu membawa pulang patung tersebut dan meletakkannya didalam bilik artifak mereka.

Gary Dauberman yang menulis dua skrip filem awal Annabelle kembali menulis untuk filem ketiga. Beliau juga akan membuat penampilan pertama sebagai pengarah filem kali ini. James Wan yang mengarahkan duologi Conjuring akan bertindak selaku penerbit.

Annabelle Comes Home dikelaskan sebagai ’18 tahun ke atas’, penonton dibawah 18 tahun tidak dibenarkan menonton filem ini dipawagam.


Marvel Studios Bangunkan Filem “Thunderbolts”, Jake Schreier Akan Menjadi Pengarah

Desas-desus mengenai perancangan Marvel Studios yang ingin menghasilkan filem Thunderbolts akhirnya terungkai apabila Deadline mengesahkan bahawa filem berdasarkan pasukan ‘supervillain’/’antihero’ itu kini sedang dibangunkan secara rasmi.

Jake Schreier (Robot and Frank, Dave) telah dipilih untuk mengarahkan filem tersebut dengan penulis Black Widow, Eric Pearson bertanggungjawab dalam penghasilan skrip.

Butiran lanjut mengenai plot masih belum didedahkan, tetapi filem itu dikatakan akan berkisar tentang “sekumpulan penjahat super (atau sekurang-kurangnya watak yang pernah menjadi antagonis dalam MCU suatu ketika dahulu) yang menjalankan satu misi rahsia untuk pihak kerajaan.”

Dalam komik, Thunderbolts pada asalnya diperkenalkan sebagai pasukan adiwira baharu yang mengambil alih tugas Avengers yang telah diisytiharkan mati selepas peristiwa Onslaught, tetapi tidak lama kemudian, sifat mereka terdedah dan mereka sebenarnya adalah Master of Evil yang menyamar.

Walaubagaimanapun, kebanyakkan ahli pasukan mula menunjukkan perubahan, dan mereka melakukan yang terbaik untuk menjadi pasukan antihero.

MCU memiliki banyak watak penjahat yang berpotensi untuk muncul semula di skrin.

Dengan Valentina Allegra de Fontaine dilihat sedang membentuk satu pasukan baharu dalam The Falcon and The Winter Soldier, kita jangkakan beberapa watak dari filem atau siri terdahulu seperti Baron Zemo, Abomination, Ghost, Taskmaster atau Winter Soldier dan Yelena Belova, mungkin akan terpilih untuk menjadi ahli terawal Thunderbolts.

The Falcon and The Winter Soldier,


“The Flight Attendant” Disambung Ke Musim Ke-2

Selepas menamatkan kesemua lapan episod dengan jayanya, HBO Max secara rasmi menyambung siri adaptasi The Flight Attendant untuk musim kedua. Pada awalnya ditetapkan sebagai siri terhad, tetapi disebabkan populariti dan penilaian positif, pihak streaming membuat keputusan untuk menyambung siri yang diterajui Kaley Cuoco ini.

“Kami gembira rancangan ini diterima penonton dan pengkritik. Kami gembira kerana pertunjukan ini bergema dengan sangat kuat oleh penonton dan pengkritik, ”kata HBO dan HBO Max COO Casey Bloys dalam satu kenyataan. (melalui Tarikh Akhir) “Kami mengucapkan tahniah kepada Kaley, Steve, Greg dan Sarah, bersama dengan para pelakon yang sangat berbakat, penerbit eksekutif dan rakan kami di Warner Bros. Television atas semua kejayaan musim pertama. Saya tidak sabar untuk melihat ke mana Cassie akan pergi seterusnya.” ujar COO HBO dan HBO Max, Casey Bloys dalam satu kenyataan.

The Flight Attendant adalah kisah bagaimana hidup seseorang dapat berubah dalam satu malam. Seorang pramugari (Cuoco) bangun di hotel yang salah, di tempat tidur yang salah, dengan orang yang telah mati – dan tidak tahu apa yang berlaku. Thriller komedi gelap didasarkan pada novel berjudul sama oleh pengarang terlaris New York Times, Chris Bohjalian.

Siri ini dibintangi Kaley Cuoco (The Big Bang Theory, Harley Quinn), Michelle Gomez (Chilling Adventures of Sabrina), Rosie Perez (Birds of Prey), Colin Woodell (The Purge), T.R. Knight (Grey’s Anatomy), Zosia Mamet (Girls), Merle Dandridge (The Night Shift), Michiel Huisman (Game of Thrones), Nolan Gerard Funk (Glee) dan Griffin Matthews.

The Big Bang Theory, Harley Quinn


Trailer Terbaru Kong: Skull Island

Kurang dari dua minggu lagi, filem monsterverse, Kong: Skull Island akan ditayangkan kepada penonton. Bagi menghangatkan tayangan filem ini, Legendary Pictures dan Warners Bros. Pictures telah mengeluarkan trailer rasmi terbaru dilaman rasmi Facebook Kong: Skull Island. Trailer terbaru ini telah ditonton lebih sejuta penonton seluruh dunia kurang dari 24 jam selepas dilancarkan.

Trailer kali ini lebih gempak dan menarik. Ia menunjukan tentera US cuba bertempur dengan Gorilla gergasi  yangi mereka lihat buat pertama kalinya. Jom kita lihat video trailer yang baru keluarkan ini dan rasai kegerunan yang ditunjukan oleh Kong.

Kong: Skull Island akan ditayangkan pada 10 Mac 2017 (tayangan US) dan 9 Mac tayangan Malaysia.


Teaser Tayangan Semula Spider-Man: Far From Home Paparkan Rakaman Terbaru Yang Tidak Pernah Ditonton Peminat

Sempena tayangan semula filem Spider-Man: Far From Home, sebuah video promosi telah dilancarkan menerusi laman Twitter rasmi @SpiderManMovie. Video tersebut turut memaparkan rakaman terbaru yang hanya boleh ditonton dalam versi “Extended Cut” Spider-Man: Far From Home, anda boleh saksikannya di bawah.

Celebrate the long weekend with the #SpiderManFarFromHome extended cut, in theaters everywhere including IMAX and additional large format: https://t.co/uWSFwjVzdQ 🕷 pic.twitter.com/eytWQWpmy7
— Spider-Man: No Way Home (@SpiderManMovie) August 29, 2019

Dengan kutipan sebanyak $1.116 billion dolar seluruh dunia, Spider-Man: Far From Home kini menjadi filem paling laris yang pernah diterbitkan Sony Pictures.

Bagi meraikan kejayaannya, Sony Pictures telah merancang untuk melakukan tayangan semula filem tersebut dengan pertambahan durasi tayangan selama empat minit. Tidak seperti Avengers: Endgame, versi “Extended Cut” ini akan menyaksikan beberapa babak baru yang tidak pernah dipertontonkan kepada peminat.

Tayangan semula Spider-Man: Far From Home akan bermula pada 29 Ogos ini sehingga 5 September. Bagaimanapun, hanya penonton di pasaran Amerika Utara sahaja yang berpeluang menyaksikan versi ‘extended cut’ ini.


Gambar Belakang Tabir AVATAR 2 Dedahkan Bagaimana Penggambaran Bawah Air

Setelah tertunda selama beberapa minggu akibat pandemik COVID-19, penggambaran sekuel Avatar di New Zealand kembali bersambung.

Dalam perkembangan terbaru, penerbit Jon Landau telah kongsikan sekeping gambar belakang tabir yang memaparkan penggambaran di dalam air untuk salah satu babak dalam filem akan datang.

Penerbit itu juga turut kongsikan sedikit butiran lanjut mengenai Avatar 2 kepada peminat.

“Jake dan Neytiri mempunyai keluarga dalam filem ini, mereka terpaksa meninggalkan rumah mereka, dan keluar menjelajahi daerah-daerah yang berlainan di Pandora, termasuk menghabiskan banyak waktu di perairan, serta di dalam air.”

View this post on Instagram

Still photographer Mark Fellman snapped this photo last year of Britain Dalton during underwater performance capture on the Avatar sequels.
A post shared by  Jon Landau (@jonplandau) on Jun 24, 2020 at 9:56am PDT

Jun 24, 2020 at 9:56am PDT

Avatar 2 menyaksikan beberapa pelakon asal akan kembali membawakan watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver.

Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain.
Watak Colonel Miles Quaritch lakonan Stephen Lang dilaporkan turut kembali dalam 4 sekuel akan datang, dan kekal menjadi watak penjahat utama sepanjang keseluruhan filem. Penggambaran Avatar 2 dan Avatar 3 telah bermula sejak 25 September 2017.
Avatar 2 telah ditetapkan tarikh tayangan pada 17 Disember 2021, manakala Avatar 3 pada 22 Disember 2023. Filem Avatar 4 telah ditetapkan pada 19 Disember 2025 dan Avatar 5 pada 17 Disember 2027. Bagaimanapun, perancangan filem Avatar 4 dan 5 bergantung pada kejayaan box office dua filem Avatar sebelum itu


IQIYI INTERNATIONAL LANCAR 7 SIRI ROMANTIK ORIGINAL ASIA!

Mari kita hidupkan saat romantik bersama iQiyi Mei ini dengan susunan khas SWEET ON, sejumlah 600 jam drama bersiri dan filem romantik dari Asia, bersama 7 drama Cina romantik terbaharu yang bakal ditayangkan di iQ.com, bermula dari 20 Mei 2021.

Koleksi siri romantik original SWEET ON seperti Story of Yanxi Palace, Love is Sweet, dan Backstreet Rookie telah berjaya mengumpul pengikut tersendiri di iQiyi. Inni akan disusuli dengan tujuh lagi drama Cina menarik iaitu Moonlight, Make a Wish, Sweet Teeth, Forever and Ever, Love Under The Full Moon, The Day of Becoming You dan First Love Again.

Ini adalah koleksi kedua untuk pengguna iQiyi antarabangsa bagi memenuhi komitmen dalam menyajikan karya romantik terbaik Asia selepas berjaya dengan koleksi LIGHTS ON yang memaparkan siri thriller dan jenayah termasuk siri original terkenal iQiyi, The Bad Kids.

iQiyi Raikan Cinta dengan Koleksi Romantik Asia Terpilih

Menerusi tujuh tajuk hebat SWEET ON, bersiap sedialah dengan maraton penuh emosi yang bakal membuatkan anda menangis dan ketawa selain memilih OTP kegemaran (seperti dalam ‘One True Pairing’). Sejak 20 Mei lalu, (520, nombor yang mempunyai sebutan ‘wo ai ni’ dalam Bahasa Cina yang bermaksud ‘saya cintakan awak’) peminat drama & filem romantik boleh menikmati lebih dari 600 jam senarai tontonan yang akan ditambah dari masa ke semasa.

Siri Original Korea pertama iQiyi, My Roommate is Gumiho dan Monthly House Magazine yang dibintangi Kim Ji Suk dan koleksi drama popular sedia ada seperti Descendants of the Sun, The Blooms at Ruyi Pavillion, Dinner Mate dan Love is Sweet juga antara yang rancangan yang boleh ditonton. Selain itu, senarai tontonan tempatan juga bakal menyusul seperti Shakira, Mr Bibik, Saat Kau Takluk Cinta Ini yang boleh ditonton oleh pelanggan iQiyi pada bila-bila masa, dimana-mana sahaja.

Ini destinasi cinta anda untuk empat bulan akan datang

iQiyi International juga akan memperkenalkan LOVE LESSONS, laman sosial khas untuk peminat-peminat drama percintaan. Peminat dapat mengikuti kandungan eksklusif di laman sosial iQiyi Malaysia yang bakal menampilkan pelbagai petua untuk merancang temu janji terbaik dan banyak lagi. Petua-petua ini diambil dari drama dan selebriti kegemaran setiap minggu sepanjang kempen ini berlangsung.

Koleksi romantik Asia iQiyi akan diletakkan di bawah ruangan khusus sepanjang kempen ini berlangsung. Ia boleh ditonton melalui aplikasi di telefon mudah alih dan di laman sesawang dengan laman yang mesra pengguna termasuk menetapkan kelajuan tayangan, penetapan kualiti resolusi tinggi (1080p dan 4K) beserta 10 pilihan sari kata. Peminat juga boleh menekan butang ulangan bagi melihat idola kesayangan mereka dalam definisi tinggi serta gerakan perlahan untuk menikmati detik-detik terbaik.


Tonton Video Belakang Tabir Alita Battle Angel

Kurang beberapa hari sahaja lagi sebelum penonton di Malaysia dapat menyaksikan filem Alita Battle Angel dipawagam. Sementara menantikan filem tersebut ditayangkan, mari kita lihat video belakang tabir pembikinan filem adaptasi manga itu.

Diterbitkan oleh James Cameroon dan Jon Landau, filem ini diarahkan oleh Robert Rodriguez manakala lakonlayar ditulis oleh James Cameron sendiri dan dibantu Laeta Kalogridis

Ditetapkan beberapa abad di masa hadapan, Alita yang merupakan Cyborg telah dijumpai oleh Ido disebuah tapak pelupusan Iron City. Doktor siber itu membawa pulang Alita ke kliniknya dan berjaya menghidupkan kembali cyborg wanita itu. Bagaimanapun Alita tidak mempunyai ingatan tentang dirinya dan juga dunia baru yang akan dihadapi olehnya.

Rosa Salazar membawakan watak utama sebagai Alita dan dibantu oleh beberapa pelakon lain antaranya Christoph Waltz, Jennifer Connelly, Mahershala Ali, Ed Skrein, Jackie Earle Haley dan Keean Johnson.

Alita: Battle Angel bakal menemui penonton pada 5 Februari ini


Reen Rahim ‘Diganggu’ Di Set Penggambaran

Ketika sedang menjalani penggambaran drama terbitan Pena Creative Production Sdn Bhd yang berjudul Geng Tadarus, salah seorang pelakon drama berkenaan, Reen Rahim dikatakan telah dirasuk di set penggambaran drama berkenaan.

Disebabkan insiden tersebut, sesi penggambaran terpaksa ditunda beberapa jam apabila semua yang berada di situ termasuk kru produksi panik. Menurut Reen, dia hanya mengetahui mengenai insiden dirinya dirasuk selepas dia dipulihkan.

“Saya takut untuk berkongsi perkara seperti ini kerana ia membabitkan banyak pihak. Namun, apabila ia berlaku ketika bekerja, saya tidak boleh nak lari daripada membuat penjelasan. Saya tidak dirasuk seperti mana didakwa, sebaliknya terganggu kerana kurang rehat dan persekitaran.

“Badan saya memang lemah dan mudah sekali diganggu jika salah tempat atau sebab-sebab tertentu. Mungkin kerana terlalu sibuk dengan kerja yang tidak henti menyebabkan saya mudah terganggu,”

Reen kemudiaanya meminta maaf kepada semua pelakon, kru produksi, penerbit dan pengarah yang terbabit ketika kejadian itu. Ini bukan kali pertama insiden seperti ini berlaku kepadanya, kerana pelakon berusia 30 tahun ini pernah mengalami keadaan sama apabila tiba-tiba hampir pengsan di lokasi penggambaran lain.

Dalam pada itu, Reen akui insiden seperti itu sedikit sebanyak menjejaskan reputasinya sebagai pelakon, kerana pihak produksi telah meletak kepercayaan kepadanya untuk menerajui watak utama.

Dia bagaimanapun bersyukur apabila semua yang terlibat memahami dan banyak membantu dalam menyedarkannya, dan dia dapat meneruskan penggambaran selepas itu.

Sumber: Cinema Online / Harian Metro


Pengarah Kingsman Sedang Dipancing Oleh Warner Bros. Untuk Arahkan Sekuel Man Of Steel 2

Pengarah filem Kingsman, Matthew Vaughn dilaporkan sedang berbincang dengan studio Warner Bros. untuk mengarahkan sekuel filem Superman yang telah lama tertangguh iaitu Man of Steel 2. Filem superhero pertama DCEU yang diterbitkan pada tahun 2013 itu telah lama menjadi persoalan buat peminat-peminat filem DC selepas tiada perkhabaran terbaru mengenai bilakah sekuel filem solo Superman itu akan dihasilkan.

Walaupun Warner Bros. telah mengumumkan beberapa filem terbaru superhero mereka bakal dihasilkan termasuklah Man of Steel 2, tetapi perkembangan filem mereka dilihat terlampau perlahan malah peminat juga sedikit keliru dengan perancangan mereka lebih-lebih lagi apabila studio berkenaan mengumumkan filem origin Joker yang dikatakan tidak berada dalam universe DCEU.

Menurut laman web Moviepilot.com, Matthew Vaughn memberi sedikit hint mengenai khabar angin yang mengatakan beliau sedang dilamar oleh Warner Bros untuk arahkan Man of Steel 2 oleh wartawan serta perancangan filem terbarunya akan datang.

“I am planning another Kingsman, I’ve written the treatment and some of the scenes…I don’t know what I’m going to do next but I have had chats about Superman. I love Superman.” – Matthew Vaughn

Pengarah filem Kingsman itu merupakan salah seorang pengarah terkenal di Hollywood dan pernah hasilkan beberapa filem Blockbuster antaranya dua filem Kingsman, Kick-Ass, X-Men: First Class dan juga Stardust. Malah beliau juga peminat komik dan siri-siri filem seperti Star Wars seperti peminat-peminat lain dan dianggap mampu menghasilkan sebuah filem superhero seperti yang diharapkan oleh peminat.

Buat masa sekarang ini, Matthew Vaughn dilaporkan sudah memulakan penggambaran filem ketiga Kingsman walaupun filem keduanya belum memulakan tayangan dipawagam.

Kepada peminat-peminat DCEU khususnya, adakah anda mahu Vaughn mengarahkan Man of Steel 2 atau anda pengarah yang lebih dari beliau untuk mengarahkan sekuel kedua Superman?


Mamat Khalid Nafi Filem LOCKDOWN Langgar PKP

Isu baru kini sedang melanda pengarah dan penerbit terkenal tanah air, Mamat Khalid.

Menurut laporan dari portal Cinema Online, Mamat Khalid didakwa melanggar Perintah Kawalan Pergerakan (PKP) apabila dikatakan menjalani penggambaran pada bulan Ramadan yang lalu.

Bagaimanapun, pengarah filem Manap Karaoke itu tampil menyangkal dakwaan tersebut dan menjelaskan bahawa filem terbitan produksinya, Enjit-Enjit Semut hanya membuat penggambaran sebelum PKP dilaksanakan.

“Filem “Lockdown” arahan anak saya, Amin Khalid. Pada asalnya, judul filem ini adalah “Benda Asing” dan penggambarannya dijalankan sebelum tempoh PKP. Bagaimanapun, memandangkan jalan cerita sesuai dengan situasi dialami hari ini, jadi judulnya ditukar kepada “Lockdown”.

“Sebaik sahaja filem ini selesai menjalani penggambaran, PKP pun bermula. Jadi, kami menghabiskan masa untuk menyiapkan proses suntingan dan sebagainya. Saya muat naik video di laman sosial pada Ramadan lalu bertujuan untuk promosi awal, bukannya filem sedang menjalani penggambaran,” ujarnya yang dipetik dari BH Online.

Sementara itu, Mamat yang bertindak sebagai penerbit untuk filem Lockdown ini berkata sejurus filem siap sepenuhnya, ia tidak akan ditayangkan di pawagam sebaliknya ia akan ditayangkan di saluran berbayar Astro First susulan seluruh pawagam di negara ketika ini masih ditutup dan tidak tahu bila ia akan kembali beroperasi.

Keputusan untuk menayangkan filem Lockdown di Astro First ini mengikut jejak langkah filem Mamat sebelum ini iaitu Manap Karaoke yang ditayangkan di saluran itu pada awal bulan lalu.


Musim Pertama WHAT IF? Akan Meneroka 23 Filem Awal Marvel Studios

Dalam temubual bersama laman hiburan Screenrant baru-baru ini, presiden Marvel Studios Kevin Feige telah mendedahkan bahawa siri animasi What If…? musim pertama akan memberi fokus kepada cerita dari The Infinity Saga.

Menurutnya lagi, What If…? akan meneroka 23 filem awal Marvel, dan memasukkan ‘twist’ untuk melihat bagaimana ia akan menjadi berbeza.

“Right now, we’re focusing on for the first season, everything you know about the 23 movies in the Infinity Saga and adding one twist to them and seeing how everything turns out different.”

What..If? pertama kali diperkenalkan Marvel pada tahun 1977 dan lebih 200 isu telah diterbitkan. Komik-komik tersebut menceritakan bagaimana sejarah Marvel Universe akan berubah sekiranya mereka melakukan perubahan-perubahan penting dalam kontinuiti Marvel. Sebagai contoh komik What if Spider-Man didn’t become a crimefighter? & What if Thanos joined the Avengers?

What if Thanos joined the Avengers?

Dalam animasi What If…? akan datang, Jeffrey Wright akan memainkan peranan sebagai The Watcher dan animasi ini akan dibintangi pelakon-pelakon asal MCU seperti Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper,  Sean Gunn, Natalie Portman, David Dastmalchian, Stanley Tucci, Taika Waititi, Toby Jones, Djimon Hounsou, Jeff Goldblum, Michael Rooker dan Chris Sullivan.

What If…? akan disiarkan di laman streaming Disney+ pada tahun 2021.


Filem Seram Indonesia ‘Para Betina Pengikut Iblis’ Akan Memasuki Netflix Pada 16 Jun Ini

Filem seram Indonesia arahan Rako Prijanto, Para Betina Pengikut Iblis akan tersedia di perkhidmatan streaming Netflix pada 16 Jun ini.

Filem ini mengisahkan Sumi, yang menjaga ayahnya yang sakit. Untuk terus hidup, dia membuka warung gulai yang mana bahan masakan terdiri dari daging manusia. Bahan masakan tersebut diambil dari mayat yang baru sahaja dikuburkan.

Sementara Sari kembali menjadi dukun dengan membuat kekacauan di kampung mereka selepas adiknya, Ningrum, mati dibunuh dan mayatnya hilang dari kuburan. Mereka kemudian dihasut dan menjadi pengikut iblis.

Filem ini dibintangi oleh Mawar de Jongh, Hanggini, Sara Fajira, dan Adipati Dolken.


Money Heist Kembali Untuk Musim Ke-5 Di Netflix

Siri drama jenayah popular Netflix Sepanyol,  La Casa de Papel atau juga dikenali sebagai Money Heist, akan kembali ke platform streaming untuk musim kelima tidak lama lagi, lapor The Hollywood Reporter.

Money Heist atau La Casa de Papel berkisar tentang lapan pencuri yang mengambil tebusan dan mengurung di mereka di Royal Mint of Spain serta menjadi dalang jenayah memanipulasi polis untuk melaksanakan rancangan mereka. Bahagian keempat menyaksikan perancangan Profesor mula terbongkar, dan krew mesti menangkis musuh dari dalam dan luar Bank of Spain.

Produksi untuk musim akan datang telahpun bermula di Sepanyol, Portugal dan Denmark pada Isnin yang lalu, dan menyaksikan Miguel Angel Silvestre (Sense8) dan Patrick Criado menyertai barisan pelakon asal.

“Kami menghabiskan masa hampir setahun memikirkan bagaimana memecahkan kumpulan. Bagaimana menewaskan Profesor. Bagaimana masuk ke situasi yang tidak dapat dipulihkan oleh banyak watak. Hasilnya, bahagian kelima La Casa de Papel” – ujar pencipta siri dan penerbita eksekutif Alex Pina.

Siri ini dibintangi oleh Álvaro Morte sebagai The Professor, Úrsula Corberó sebagai Tokyo, Itziar Ituño sebagai Lisbon, Pedro Alonso sebagai Berlin, Alba Flores sebagai Nairobi, Miguel Herrán sebagai Rio, Jaime Lorente sebagai Denver, Esther Acebo sebagai Stockholm, Darko Perić sebagai Helsinki, dan Paco Tous sebagai Moscow.

Money Heist dicipta oleh Alex Pina, yang juga menjadi penerbit eksekutif bersama-sama Sonia Martinez, Jese Colmenar, Esther Martinez Lobato dan Nacho Manubens. Pada 2018, siri ini menjadi siri bukan berbahasa Inggeris yang mendapat tontonan tertinggi, dan menjadi salah satu siri Netflix yang paling banyak ditonton.

Musim kelima Money Heist akan mengandungi 10 episod.


Sekuel Jumanji: Welcome To The Jungle Bakal Dihasilkan

Jumanji: Welcome To The Jungle dikhabarkan bakal mendapat sekuel tidak lama lagi. Kejayaan dari segi kewangan telah mendorong pihak Sony untuk menghasilkan sekuel filem pengembaraan komedi itu secepat mungkin.

Menurut laporan The Wall Street Journal sekuel Jumanji dijangka akan ditayangkan penghujung tahun 2019 – dimana mereka sekali lagi akan berentap dengan filem Star Wars: Episode IX yang turut ditayangkan pada penghujung 2019.

Filem yang dibintangi oleh Dwayne ‘Rock’ Johnson, Karen Gillan, Jack Black, Kevin Hart dikatakan telah berjaya menewaskan filem Star Wars dibeberapa negara termasuk Malaysia, dan filem ini juga menjadi filem kedua terlaris sepanjang zaman untuk pasaran Malaysia dengan kutipan lebih RM40 juta.

Walaupun perancangan filem kedua ini masih belum diumumkan oleh pihak studio, keempat-empat pelakon utama dijangka akan bersatu kembali dalam filem terbaru itu nanti. Apapun kita tunggu pengumuman dari pihak studio mengenai perancangan mereka untuk menghasilkan sekuel Jumanji: Welcome to the Jungle


Perhatian Ejen! Anda Mempunyai Misi Untuk Menonton Trailer Terbaru Ejen Ali The Movie

Perhatian kepada ejen semua! trailer terbaru Ejen Ali The Movie berjaya didapatkan dari studio Primeworks! kini misi anda adalah untuk menonton trailer terbaru ini bersama rakan ejen anda.

Ejen Ali: The Movie akan berkisarkan tentang seorang kanak-kanak yang secara tidak sengaja terikat dengan peranti perisikan IRIS milik agensi pengintip, MATA.

Filem yang menelan belanja RM5.5 juta ini diarahkan oleh Usamah Zaid Yasin dan ditulis oleh Faqihin Mohd Fazlin, Hilman Muhamad dan Nur’Ain Nabilah. Selain itu, pelakon asal dari siri animasi Ejen Ali seperti Ida Rahayu Yusoff, Shafiq Isa, Noorhayati Maslini Omar dan Azman Zulkiply turut akan menyuarakan watak-watak masing dalam filem akan datang.

Kepada ejen-ejen semua, anda diminta bersiap sedia pada 28 November ini untuk menjalankan misi menonton Ejen Ali: The Movie dipawagam berdekatan anda.


Review Filem: The Creator (2023)

AMARAN SPOILER!!! Jika memberikan modal serendah AS$80 juta kepada seorang pengarah yang pernah menghasilkan sebuah filem epik sci-fi aksi yang hebat seperti Rogue One, nescaya hasilnya pasti membuatkan penonton terpukau dan melekat ke dalam ingatan penonton. Kata kuncinya adalah ‘pengarah dan penulis yang betul’, dan jika orang itu adalah ‘geek’ seperti Gareth James Edwards, saya berani...

Review Filem: The Creator (2023)

AMARAN SPOILER!!!
Jika memberikan modal serendah AS$80 juta kepada seorang pengarah yang pernah menghasilkan sebuah filem epik sci-fi aksi yang hebat seperti Rogue One, nescaya hasilnya pasti membuatkan penonton terpukau dan melekat ke dalam ingatan penonton.
Kata kuncinya adalah ‘pengarah dan penulis yang betul’, dan jika orang itu adalah ‘geek’ seperti Gareth James Edwards, saya berani bertaruh kepada anda bawa The Creator adalah antara filem sci-fi aksi terhebat tahun ini, atau mungkin abad ini.
Bagaimana saya hendak gambarkan filem ini kepada anda? bayangkan Terminator dengan latar belakang perang Vietnam seperti yang pernah ditunjukkan dalam filem-filem perang Hollywood era 80-an – manusia berperang dengan A.I dan berlatarkan sebuah negara fiksyen yang serupa dengan Vietnam.
Sudah tentu Gareth ada memetik beberapa filem yang menjadi sumber inspirasinya untuk menghasilkan filem ini, seperti Apocalypse Now, Baraka, Blade Runner, Akira, E.T dan sebagainya, tetapi secara mudahnya, saya gambarkan peperangan antara robot dan manusia dengan latarbelakang perang Vietnam.
Seiring dengan zaman yang semakin bergantung dengan A.I, Gareth menjadikan ia sebagai premis utama The Creator dimana manusia dan A.I pada suatu ketika dahulu saling memerlukan sehinggalah berlaku kejadian tidak diingini.
Letupan nuklear di kotaraya Los Angeles telah menyebabkan manusia mengisytiharkan perang terhadap A.I. Namun, terdapat sekelompok manusia yang tidak menyokong peperangan itu. Manusia terbahagi dua kelompok iaitu Barat, yang sanggup membelanjakan banyak sumber semata-mata untuk memburu A.I dan, masyarakat biasa yang melindungi A.I dan sekutunya.
Kelompok manusia yang menyokong A.I ini kebanyakkan tinggal di kawasan Asia Baru, dimana dalam dunia realiti kita, adalah negara-negara di Asia Tenggara, dan ini secara tidak langsung mengakibatkan perang antara dua blok, iaitu Barat dan Asia Baru.

The Creator memfokuskan kisah Joshua (lakonan John David Washington), seorang perisik yang ditugaskan untuk menjejaki ketua kepada kumpulan pemberontak. Dalam usahanya menjejaki sasarannya itu, dia telah menjalin hubungan dengan Maya (lakonan Gemma Chan), salah seorang anggota penting dalam kumpulan tersebut.
Suatu hari, pasukannya secara tiba-tiba menyerang tempat penyembunyian kumpulan pemberontak, sekaligus mengakibatkan kematian Maya. Kecewa dan trauma dengan tindakan pasukannya itu, Joshua mengambil keputusan untuk tidak lagi berkhidmat sebagai anggota tentera, sehinggalah dia diberi tugasan baru oleh pegawai atasannya.
Didorong dengan paparan video yang menunjukkan Maya masih hidup, dia menyertai misi tersebut. Namun, misinya lebih bersifat peribadi, mencari Maya yang juga merupakan cinta hatinya. Dan semasa dalam proses untuk menghapuskan sasaran pasukannya, dia telah bertemu dengan seorang kanak-kanak A.I.

Percaya bahawa kanak-kanak itu boleh membawanya kepada Maya, Joshua bukan sahaja belot kepada pasukan dan negaranya, tetapi juga diburu A.I. kerana memiliki kanak-kanak itu. Semakin jauh dia melarikan diri dan semakin dekat dia bertemu Maya, dia serba sedikit mengentahui kebenaran disebalik perang antara manusia dan A.I.
Semakin lama kita melayari perjalanan filem ini semakin kuat keinginan kita untuk mengentahui kisah sebenar yang menyebabkan manusia dan A.I. berperang. Malah, melihat kesengsaraan A.I. yang sentiasa menjadi pelarian dan dibom, menyebabkan kita, secara tidak langsung, menyokong A.I. dan berharap pihak manusia tewas dalam peperangan ini.
Gareth melangkah selangkah kehadapan dalam memberi gambaran A.I. kepada penonton. Ia tidak seperti tipikal robot yang kita lihat dalam filem-filem sci-fi, sebaliknya A.I. dalam filem ini mirip seperti manusia, memiliki perasaan dan deria rasa, sekaligus kita sebagai penonton terkesan melihat kesengsaraan mereka yang sering kali diburu senjata pemusnah yang berlegar-legar di angkasa.

Yang paling menyentuh perasaan tentang filem ini adalah hubungan antara Joshua dan kanak-kanak tersebut, dan segala emosi yang kita pendam akhirnya akan terurai apabila Joshua dapat menyelesaikan misinya. Segala aksi-aksi yang kita lihat dalam filem ini kita boleh ketepikan sementara kerana kekuatan The Creator terletak pada kisah ayah-anak antara Joshua dan kanak-kanak A.I. itu serta cinta Joshua terhadap Maya.
Selain daripada penceritaan dan aksi yang menarik, saya percaya penonton akan terpukau dengan musik-musik latar dari Hans Zimmer. Ia membangkitkan rasa debar dan menguatkan lagi emosi penonton, seiring dengan perkembangan jalan cerita filem ini. Seingat saya, terdapat beberapa lagu melayu telah dimainkan, cuma tidak pasti sama ia adalah lagu klasik dari Malaysia ataupun Indonesia, memandangkan gambaran Asia Baru dalam filem ini adalah seluruh Asia Tenggara.
Inspirasi dari Blade Runner benar-benar ditunjukkan dalam filem ini menerusi panorama dan latarbelakang kota ‘futuristik’ yang memukau. Anda bukan hanya menghargai cerita yang disampaikan Gareth, dan menikmati musik-musik nukilan Hans Zimmer, malah anda akan merasa terpukau melihat suasana hijau sawah padi, pergunungan, pulau-pulau dan kotaraya yang ditunjukkan dalam filem ini.

Sinematografinya ternyata tidak mengecewakan, dan pasti anda akan tertanya-tanya kenapa filem berbajet rendah sebegini boleh memberikan pengalaman sinematik yang cukup hebat kepada penonton.
Secara keseluruhannya, The Creator adalah sebuah filem yang harus anda tonton. Jika anda menghargai filem yang memiliki penulisan yang baik dengan aksi-aksi yang mendebarkan, serta boleh membangkitkan emosi dalam diri anda menerusi kisah antara dua watak utama, dan dalam masa yang sama menikmati latarbelakang yang menenangkan, The Creator adalah pilihan yang tepat.
Gareth Edwards tahu apa yang diinginkan penonton, dan jika anda menghargai hasil kerjanya dalam filem Star Wars: Rogue One, anda pasti menghargai hasil kerja Gareth dalam The Creator.

                   Rating Kakimuvee

5/5


Saksikan Teaser Drama “Times” Lakonan Lee Joo Young & Lee Seo Jin

OCN telah mendedahkan teaser untuk drama terbaru berjudul Times.

Times adalah drama misteri politik “time warping” yang mengisahkan Seo Jung In (Lee Joo Young), yang berhubung dengan wartawan Lee Jin Woo (Lee Seo Jin) – yang berada lima tahun di masa lampau – melalui panggilan telefon. Seo Jung In menemui kebenaran yang berbahaya ketika dia berusaha mencegah kematian ayahnya Seo Gi Tae (lakonan Kim Young Chul), yang juga merupakan presiden Korea Selatan.

Teaser tersebut dimulakan pada tahun 2020, dengan laporan utama, “Tempoh Presiden Seo Gi Tae hampir berakhir…”, sebelum tiba-tiba melonjak ke masa lampau iaitu pada 2015 dengan seorang penyiar mengumumkan, “Berita terkini: calon presiden Seo Gi Tae telah dibunuh. “

Setelah menimbulkan pertanyaan yang membingungkan bagaimana Seo Gi Tae dapat menjadi presiden pada tahun 2020 setelah dibunuh pada tahun 2015, teaser tersebut menunjukkan Lee Jin Woo yang berlari di sebuah lorong, Seo Gi Tae sedang berkempen dan Seo Jung In menangis teresak-esak. Teaser diakhiri dengan ayat: “Kebenaran yang melampau masa – Times.”

“Kebenaran yang melampau masa – Times.”

Times dijadualkan tayangan pada Februari 2021. Saksikan teaser dibawah.


Mayat Bintang Glee, Naya Rivera Telah Ditemui

Mayat bintang Glee, Naya Rivera yang hilang di Tasik Piru, Los Angeles ditemui pada Isnin. Perkara itu disahkan Sheriff Ventura, Bill Ayub pada satu sidang media.

“Kami yakin mayat yang kami temui itu adalah Naya Rivera,” jelasnya.

Mayatnya ditemui di permukaan tasik dengan kira-kira 11 hingga 18 meter kedalaman. Rivera juga dilaporkan tidak memakai jaket keselamatan ketika kejadian. Mayat pelakon itu sudah dibawa ke hospital untuk proses bedah siasat.

Bagaimanapun, siasatan awal mendapati tiada tanda-tanda dikesan yang menunjukkan dia mati kerana membunuh diri.

Rivera, 33 tahun, sebelum ini dikhuatiri lemas selepas hilang di tasik berkenaan pada Rabu lepas. Dia dilaporkan menyewa sebuah bot dan turut bersama dengannya ketika kejadian, anak lelaki pelakon itu berusia empat tahun.

Bagaimanapun, kanak-kanak itu ditemui sedang tidur dan selamat dalam bot berkenaan. Ketika ini, polis belum dapat memberikan penjelasan kejadian sebenar menimpa Rivera.

Kanak-kanak itu dilaporkan memberitahu penyiasat bahawa ibunya telah menolaknya masuk  ke bot, namun, Rivera gagal untuk berbuat demikian.


“Filem Spider-Man Seterusnya Akan Berbeza” – Tom Holland

Minggu lalu, dunia sinematik ‘superhero’ panas dengan kontroversi yang melibatkan studio Sony Pictures dan Disney. Perbalahan diantara kedua-dua studio besar itu menyaksikan, Spider-Man tidak lagi akan membuat kemunculan dalam Marvel Cinematic Universe (MCU).

Setelah berdiam diri, akhirnya bintang filem Spider-Man: Far From Home, Tom Holland akhirnya bersuara. Ketika ditemubual wartawan semasa menghadiri Expo D23 yang lalu, Holland menegaskan, dia tetap komited untuk terus menjadi Spider-Man walaupun tidak lagi berada dalam dunia MCU.

“It’s been five amazing years. I’ve had the time of my life. Who knows what the future holds?” “But all I know is that I’m going to continue playing Spider-Man and having the time of my life,”

“It’s going to be so fun, however we choose to do it. The future for Spider-Man will be different, but it will be equally as awesome and amazing, and we’ll find new ways to make it even cooler.”

Ketiadaan Spider-Man dalam dunia MCU pasti dirasai khususnya yang meminati filem-filem MCU. Bagaimanapun, komitmen Holland untuk terus bersama Spider-Man mungkin memberi sedikit kelegaan, memandangkan pelakon tersebut pantas menjadi kegemaran peminat selepas memberi lakonan yang menyakinkan.

Apapun, peluang untuk melihat Spider-Man terus berada didalam MCU masih belum tertutup rapat. Sony dan Disney mungkin akan kembali duduk semeja untuk membincangkan pekara-pekara yang boleh menguntungkan kesemua pihak.

Sebagai peminat, adakah anda mahu Spider-Man terus berada dalam MCU? kongsikan pendapat anda.


Filem Seram Netflix Sister Death Dari Pengarah [REC] Akan Ditayangkan Pada Halloween Ini

Pengarah Paco Plaza, yang mengarahkan siri filem seram Sepanyol [REC] bersama Jaume Balagueró, sekali lagi bekerjasama dengan Netflix dalam filem prekuel bertajuk Hermana Muerte (aka Sister Death).

Filem tersebut merupakan prekuel kepada filem seram Veronica, yang ditayangkan pada 2017.

Selepas perang Sepanyol, Narcisa (Aria Bedmar), seorang ‘novice’ muda dengan kuasa ghaib, tiba di bekas biara, kini sekolah untuk perempuan, untuk menjadi seorang guru. Semakin hari, peristiwa aneh dan situasi yang semakin membimbangkan yang menyiksanya akhirnya akan membawanya untuk membongkar rahsia mengerikan yang meliputi biara itu dan menghantui penduduknya.

Bintang Veronica Conseulo Trujillo kembali memainkan watak utama sebagai Sister Death, dan dia akan disertai Almudena Amor, Luisa Merelas, Chelo Vivares, dan Maru Valdivielso.

Netflix mengesahkan bahawa filem itu akan ditayangkan pada Oktober ini, tetapi masih belum mengumkan tarikh tayangan tepat.


Coco Kuasai Carta Box Office US, Justice League Lepasi Kutipan $600 Juta

Filem animasi Coco terus menguasai carta Box Office US untuk 3 minggu berturut-turut apabila menambah $18.3 juta, menjadikan jumlah kutipan untuk pasaran domestik sebanyak $135.5 juta dolar. Manakala untuk pasaran antarabangsa, Coco menambah $55.3 juta dan menjadikan jumlah terkumpul sebanyak $254 juta (untuk pasaran antarabangsa). China menjadi negara penyumbang terbesar iaitu sebanyak $128 juta manakala Mexico menyumbang sebanyak $56.6 juta. Jumlah terkumpul filem Coco untuk pasaran global kini mencecah $390 juta.

Sementara itu, Justice League telah melepasi angka $600 juta kutipan tiket apabila menambah sebanyak $25 juta pasaran global dan menjadikan jumlah terkumpul Justice League mencecah  $613.4 juta. Jika prestasi kutipan tiket Justice League diteruskan, ia mampu mengatasi kutipan tiket Man of Steel sebanyak  $668 juta.

Filem Wonder yang baru ditayangkan di Malaysia telah menambah $8.5 juta pada minggu ketiga tayangan di US dan $11.4 juta untuk pasaran antarabangsa. Jumlah terkini filem yang dibintangi oleh  Julia Roberts, Owen Wilson, Jacob Tremblay, Daveed Diggs, dan Noah Jupe itu telah mencecah sebanyak $129.6 juta dolar.

Filem Superhero Marvel pula, Thor: Ragnarok terus menambah kantung kewangan Disney dan Marvel Studio dengan mengutip $9.4 juta dengan menjadikan jumlah terkumpul untuk filem ketiga Thor itu mencecah sebanyak $833.2 juta.

Murder on the Orient Express telah menambah $25.2 juta seluruh dunia menjadikan jumlah terkumpul filem tersebut mencecah $274.7 juta manakala Daddy Home 2 pula telah mengumpul sebanyak $142.4 juta seluruh dunia sejak ditayangkan 5 minggu yang lalu.


INDIANA JONES 5 Terus Bermasalah, Penulis Skrip Undur Diri

Selepas tertunda selama beberapa tahun, Indiana Jones 5 terus dirundung masalah apabila penulis lakonlayar Spider-Man, David Koepp mengumumumkan pengundurannya dari barisan kreatif filem aksi penggembaraan itu.

Perbezaan idea kreatif menjadi faktor penggunduran David Koepp dari projek tersebut.

“When James Mangold came in…he deserves a chance to take his shot at it,”

“I’d done several versions with Steven [Spielberg]. And when Steven left, it seemed like the right time to let Jim have his own take on it and have his own person or himself write it.”

Jonathan Kasdan dan Dan Fogelman telah ditugaskan untuk menulis skrip Indiana Jones 5 sebelum berundur, dan Steven Spielberg yang mengarahkan empat filem sebelumnya  turut mengumumkan pengunduran dari kerusi pengarahan atas sebab-sebab perbezaan idea kreatif.  Spielberg bagaimanapun masih lagi kekal sebagai penerbit.

Watak arkeologis Dr. Henry Walton “Indiana” Jones mula diperkenalkan dalam filem Raiders of the Lost Ark pada tahun 1981, dan meneruskan penggembaraannya menerusi filem Indiana Jones and the Temple of Doom (1984), Indiana Jones and the Last Crusade (1989) dan Indiana Jones and the Kingdom of the Crystal Skull (2008). Spielberg merupakan pengarah kesemua filem Indiana Jones, dan keseluruhan francais telah memberi pulangan lebih $2 billion dolar seluruh dunia.

Indiana Jones bakal menemui penonton pada 29 Jun 2022.